ΑΕΤΟΣ Grevena Γρεβενά : ΕΓΚΛΗΜΑ στην Κοζάνη-ΠΡΩΤΗ ΦΟΡΑ ο συζυγοκτόνος μιλά μέσα από τη φυλακή-«Αγαπούσα την Ανθή»\nΕΓΚΛΗΜΑ στην Κοζάνη-ΠΡΩΤΗ ΦΟΡΑ ο συζυγοκτόνος μιλά μέσα από τη φυλακή-«Αγαπούσα την Ανθή»\nΈνας χρόνος πέρασε από την φριχτή αποκάλυψη του εγκλήματος στο Βελβεντό Κοζάνης, όταν η 37χρονη Ανθή Λινάρδου, η οποία για κάποιες μέρες αγνοούνταν, βρέθηκε πνιγμένη και θαμμένη σε ένα χωράφι.\nΔράστης, ήταν ο 40χρονος σύζυγος της, ο οποίος ενώ αρχικά την έψαχνε και υποκρινόταν ότι δεν ξέρει τι έχει συμβεί στην μητέρα των παιδιών του, λίγες μέρες μετά το φονικό, συνελήφθη και ομολόγησε ότι δολοφόνησε την γυναίκα του και την έθαψε σε δικό του χωράφι!\nΑιτία του στυγερού εγκλήματος φέρεται να ήταν η παθολογική ζήλια του δράστη προς τη σύζυγό του. Η Ανθή, η οποία ήταν μητέρα ενός οκτάχρονου αγοριού και δύο εξάχρονων δίδυμων κοριτσιών, ήθελε, λένε άνθρωποι που ήταν κοντά στο ζευγάρι, να πάρει τα παιδιά της και να φύγει.\nΤον περασμένο Σεπτέμβριο το Μεικτό Ορκωτό Δικαστήριο Καστοριάς επέβαλε ποινή ισόβιας κάθειρξης και ένα χρόνο για περιύβριση νεκρού.\nΤο δικαστήριο υιοθέτησε ομόφωνα την εισαγγελική πρόταση και καταδίκασε, χωρίς κανένα ελαφρυντικό, σε ισόβια κάθειρξη το δράστη του εγκλήματος με την κατηγορία της ανθρωποκτονίας από πρόθεση, ενώ μετέτρεψε την πρόταση του εισαγγελέα από δύο χρόνια για περιύβριση νεκρού σε ένα έτος. Η πρόταση των ενόρκων σε ό,τι αφορά στην ενοχή του δράστη του στυγερού εγκλήματος ήταν ομόφωνη. Η διαδικασία στο Μεικτό Ορκωτό Δικαστήριο Καστοριάς ήταν μαραθώνια.\nΤώρα, 11 μήνες μετά το φονικό, ο κατηγορούμενος κάνει έκκληση μέσα από την φυλακή, να δει τα παιδιά του, και μιλά για την τραγωδία στην εκπομπή «Tatiana Live».\n«ΤΗΝ ΑΓΑΠΗΣΑ ΠΟΛΥ – ΑΥΤΗ ΟΧΙ»\n«Όπως την αγάπησα από την πρώτη στιγμή, έτσι την αγαπώ και σήμερα, δεν έχει αλλάξει τίποτα! Πιστεύω πως ποτέ δεν με αγάπησε πραγματικά. Κάπου αλλού ήταν το μυαλό της. Προσπαθούσε να επανασυνδεθεί με έναν πρώην της και δεν γνώριζε ότι εγώ το ήξερα. Μου είχε πει ότι ήθελε να χωρίσουμε και ότι τα είχε κανονίσει όλα. Εγώ ήμουν ο μόνος που προσπαθούσα για αυτή τη σχέση και ο μόνος που έκανε προσπάθειες. Ήμουν πολύ φορτισμένος και εκείνη εριστική (το βράδυ της τραγωδίας). Της είπα ότι ξέρω ότι έχει σχέση με άλλον, ότι έχω παρακολουθήσει το κινητό, το viber, τα πάντα και εκείνη μου όρμησε και πήγε να με χτυπήσει… Της έβαλα το χέρι στο στόμα. Είχα θολώσει πάνω στη λογομαχία μας και έγινε το κακό. Όταν τράβηξα το χέρι μου ήταν αργά, είχε γίνει το κακό», είπε ο 40χρονος, σημειώνοντας σε όλους τους τόνους ότι δεν είχε προσχεδιάσει το έγκλημα.\n«Δεν υπήρχε προμελέτη. Είναι ψέμα, ότι είχα προσχεδιάσει το έγκλημα! Σέβομαι την απόφαση του δικαστηρίου, γιατί δεν μπορώ να κάνω κι αλλιώς», εξήγησε\nΠαραδέχτηκε ότι σαν ζευγάρι είχαν με την Ανθή οικονομικά προβλήματα λόγω της κρίσης, ωστόσο δεν έλειπε τίποτα από την οικογένεια και τα παιδιά .\n«Δούλευα από το πρωί μέχρι το βράδυ, τα παιδιά δεν πείναγαν βοήθαγαν και οι γονείς μου πολύ», είπε, επαναλαμβάνοντας ότι η Ανθή δεν τον ήθελε και είχε άλλον άντρα στο μυαλό της.\n«ΟΙ ΓΥΝΑΙΚΕΣ ΔΕΝ ΞΕΡΟΥΝ ΤΙ ΘΕΛΟΥΝ»\n«Οι γυναίκες πάντα ζητάνε το κάτι παραπάνω, δεν ξέρουν τι θέλουν! Το θέμα ήταν να μην είμαι εγώ στην ζωή της, πιστεύω ότι είχε άλλον στο μυαλό της αλλά δεν έπρεπε να το κάνω αυτό… Έχω μετανιώσει, αλλά το κακό είναι ότι έγινε! Μου έλεγε ότι ροχαλίζω, ωστόσο είμαι 11 μήνες στη φυλακή, έχω αλλάξει πολλές πτέρυγες, αλλά κανείς δεν μου έχει πει ότι ροχαλίζω. Ακόμη και αυτό ήταν ένα ψέμα», σημείωσε ο ίδιος, προσπαθώντας να δικαιολογήσει την αρχική στάση του, όταν υποκρινόταν πως δεν ξέρει τι έχει συμβεί στην Ανθή και την αναζητούσε!\n«Πάνω στην απόγνωση μου, προσπαθούσα να μη μαθευτεί για τα παιδιά! Η σκέψη μου είναι στα παιδιά μου. Προσπάθησα να κρυφτώ, λειτούργησε το αίσθημα της αυτοσυντήρησης για τα παιδιά που είναι πολύ καλά και τα υπερλατρεύω», πρόσθεσε, εξηγώντας ότι αν ήθελε και αν όλα τα είχε προσχεδιάσει –όπως υποστηρίζουν κάποιοι- θα μπορούσε να είχε φύγει από την χώρα.\n‘ΔΕΝ ΜΠΟΡΩ ΝΑ ΧΩΝΕΨΩ ΑΥΤΟ ΠΟΥ ΕΧΕΙ ΓΙΝΕΙ – ΘΕΛΩ ΝΑ ΔΩ ΤΑ ΠΑΙΔΙΑ ΜΟΥ»\n«Το θέμα είναι ότι όλα έγιναν εν βρασμώ ψυχής, είχα θολώσει και ακόμη και σήμερα δεν μπορώ να το χωνέψω. Μακάρι να μπορούσα να τα αλλάξω», τόνισε, επιβεβαιώνοντας ότι η Ανθή είχε κάνει στο παρελθόν απόπειρα αυτοκτονίας «επειδή είχε πρόβλημα με την οικογένεια της. Αισθανόταν αδικημένη», πρόσθεσε, εξηγώντας πως δεν έχει μιλήσει καθόλου 11 μήνες με τα παιδιά του .\nΌπως είπε έκανε πολλές προσπάθειες, αλλά του κλείσανε το τηλέφωνο και ότι μαθαίνει για τα παιδιά του, το μαθαίνει μέσα από τους γονείς του! «Ήταν ένα ατύχημα, τα αγαπάω πολύ, περιμένω πως και πώς να τα δω. Εγώ φταίω, πρέπει να με συγχωρέσουν». Αυτό θα ήθελα να πω στα παιδιά μου, τόνισε.\nΟ ίδιος είπε ότι δέχεται τη βοήθεια των ψυχολόγων μέσα στη φυλακή και έχει κάνει έφεση. «Περιμένω μια δεύτερη ευκαιρία, να βγω και να συνεχίσω τη ζωή μου με τα παιδιά. Αυτό παρακαλώ κάθε μέρα το Θεό. Πρέπει να το προσπαθήσω, γιατί τα αγαπάω πολύ, και αυτά με αγαπούν πολύ. Ήμουν πολύ δεμένος, πιο πολύ ήμουν με αυτά, παρά με τη μητέρα τους» είπε, τονίζοντας ότι προσπαθεί δικαστικά να διεκδικήσει το δικαίωμα να δει τα παιδιά του ξανά.\nΕτικέτες ΑΣΤΥΝΟΜΙΑ ΚΟΖΑΝΗΣ, ΑΣΤΥΝΟΜΙΚΕΣ ΥΠΟΘΕΣΕΙΣ, ΒΕΛΒΕΝΤΟΣ, ΔΟΛΟΦΟΝΙΑ, ΚΟΖΑΝΗ\nΕφυγε ο Κωνσταντίνος Χαρισιάδης\nΟ Δήμαρχος Γρεβενών Γιώργος Δασταμάνης καταγγέλλει τον Δημοτικό Σύμβουλο Ιωάννη Παπαδόπουλο: «Είναι αδιανόητο να απειλούνται ζωές»… (video)\nΣε σοβαρές δημόσιες καταγγελίες προέβη την Πέμπτη (19-4), στην διάρκεια του Δημοτικού Συμβουλίου,\nΑποκλειστικό! Οι απαιτήσεις του Τανιμανίδη τον οδηγούν εκτός Survivor!\nΠεριβαλλοντική Πρωτοβουλία: Να παραιτηθεί ο κ. Φάμελλος\nΜυστήριο στην Αρκτική: Η NASA ανακάλυψε ανεξήγητες τρύπες στον παγετώνα\nΝέοι τριγμοί στον ΣΥΡΙΖΑ: Διαφωνία 10 βουλευτών για το νομοσχέδιο για την αναδοχή από ομόφυλα ζευγάρια\nΚΟΝΙΤΣΑ-Τα χωριά με τους φημισμένους μαστόρους που "…χτούσανε τον κόσμο όλο, χτούσανε και τα γιοφύρια του"\nΑπολογήθηκε η αναισθησιολόγος για την υπόθεση θανάτου της μικρής Μελίνας\nΚΑΣΤΟΡΙΑ - Χειροθετήθηκε Αναγνώστης, ο Ιεροψάλτης Νίκος Καρπόζηλος (Φώτο)\nΔιάκρισης της ομάδες ποδηλασίες του ΣΟΧ στους τελευταίους αγώνες ποδηλασίες του κυπέλλου Ελλάδος.\nΚοζάνη: Πανελλήνιο ρεκόρ στο Φεστιβάλ Αλιείας Κυπρίνου, 14 κιλά και 780 γραμμάρια!! (εικόνες)\nΜίχαλος: Για ισχυρή ανάπτυξη χρειάζονται περισσότερες επενδύσεις\nΓιάννενα: Παγκόσμια Ημέρα Τζαζ και έκθεση φοιτητών Τμήματος Εικαστικών Τεχνών & Επιστημών της Τέχνης, στην Πινακοθήκη Μελιγγών\nΟι Δήμοι να γίνουν πράγματι αυτοδιοίκητοι\nΗ Βασίλισσα και το ζευγάρωμα της\nΈβαλε πλώρη για το δήμο Κοζάνης ο Ευάγγελος Σημανδράκος;\nΑΛΕΞΑΝΔΡΟΣ ΠΑΠΑΔΙΑΜΑΝΤΗΣ – Ὁ Τυφλοσύρτης\nΠαροχή βοήθειας και απεγκλωβισμός ατόμων σε τροχαίο ατύχημα (VIDEO)\n9 νεκροί και 16 τραυματίες από ημιφορτηγό που έπεσε πάνω σε πεζούς στο Τορόντο\nΑρχειοθήκη ιστολογίου Απριλίου (650) Μαρτίου (860) Φεβρουαρίου (874) Ιανουαρίου (950) Δεκεμβρίου (940) Νοεμβρίου (889) Οκτωβρίου (846) Σεπτεμβρίου (793) Αυγούστου (819) Ιουλίου (903) Ιουνίου (918) Μαΐου (968) Απριλίου (906) Μαρτίου (980) Φεβρουαρίου (850) Ιανουαρίου (974) Δεκεμβρίου (845) Νοεμβρίου (766) Οκτωβρίου (841) Σεπτεμβρίου (779) Αυγούστου (748) Ιουλίου (682) Ιουνίου (663) Μαΐου (675) Απριλίου (695) Μαρτίου (727) Φεβρουαρίου (713) Ιανουαρίου (832) Δεκεμβρίου (788) Νοεμβρίου (850) Οκτωβρίου (817) Σεπτεμβρίου (725) Αυγούστου (796) Ιουλίου (767) Ιουνίου (814) Μαΐου (827) Απριλίου (769) Μαρτίου (871) Φεβρουαρίου (811) Ιανουαρίου (808) Δεκεμβρίου (751) Νοεμβρίου (749) Οκτωβρίου (815) Σεπτεμβρίου (826) Αυγούστου (753) Ιουλίου (714) Ιουνίου (824) Μαΐου (926) Απριλίου (827) Μαρτίου (922) Φεβρουαρίου (839) Ιανουαρίου (964) Δεκεμβρίου (740) Νοεμβρίου (704) Οκτωβρίου (711) Σεπτεμβρίου (725) Αυγούστου (563) Ιουλίου (648) Ιουνίου (574) Μαΐου (711) Απριλίου (756) Μαρτίου (755) Φεβρουαρίου (679) Ιανουαρίου (784) Δεκεμβρίου (735) Νοεμβρίου (678) Οκτωβρίου (700) Σεπτεμβρίου (592) Αυγούστου (557) Ιουλίου (663) Ιουνίου (651) Μαΐου (654) Απριλίου (669) Μαρτίου (772) Φεβρουαρίου (621) Ιανουαρίου (703) Δεκεμβρίου (700) Νοεμβρίου (638) Οκτωβρίου (707) Σεπτεμβρίου (668) Αυγούστου (689) Ιουλίου (771) Ιουνίου (835) Μαΐου (875) Απριλίου (783) Μαρτίου (744) Φεβρουαρίου (760) Ιανουαρίου (839) Δεκεμβρίου (901) Νοεμβρίου (851) Οκτωβρίου (902) Σεπτεμβρίου (843) Αυγούστου (852) Ιουλίου (849) Ιουνίου (876) Μαΐου (1111) Απριλίου (815) Μαρτίου (907) Φεβρουαρίου (802) Ιανουαρίου (826) Δεκεμβρίου (81)


Είναι η Χάνα η φωνή της γενιάς της;, Η ΚΑΘΗΜΕΡΙΝΗ, kathimerini.com.cy\nΗ Λένα Ντάναμ, δημιουργός και πρωταγωνίστρια των τηλεοπτικών «Girls».\n01 ΜΑΪΟΥ 2017 - 12:04\nΣτο τέλος του πρώτου επεισοδίου, πίσω στο 2012, έλεγε στους γονείς της (για να τους πείσει να τη στηρίξουν οικονομικά) «νομίζω ότι μπορεί να είμαι η φωνή της γενιάς μου – ή η φωνή μιας γενιάς». Ηδη απηχούσε τη γενναιότητα των millennials, που πολλοί συχνά συγχέουν με έπαρση.\nΣτα χρόνια που ακολούθησαν, την παρακολουθήσαμε να σβήνει και να γράφει στο διαμέρισμα του Μπρούκλιν, να ονειροπολεί και να χασομερά, να ανοίγει το ψυγείο κάθε τρεις και λίγο, να χάνει προθεσμίες και να παίρνει απορρίψεις, γενικά μια πολύ πιο «αληθινή» κατάσταση από αυτή της Κάρι Μπράντσο που έγραφε τη στήλη της χωρίς δυσκολία κάτω από το ανοιχτό παράθυρό της στο Upper East Side.\n«Ενας βασικός λόγος για τον οποίο παρακολούθησα το “Girls” ώς το τέλος ήταν η συγγραφική καριέρα της Χάνα ή, μάλλον, η αγωνία για την πραγματοποίησή της», παραδέχεται στην «Κ» η Ναταλί Σαϊτάκη, ένα κορίτσι που γράφει (τη διαβάζουμε στο ladylike.gr και στο thedailyowl.gr). «Η δημιουργικότητα της ίδιας τροφοδοτούνταν και πάγωνε από τα ίδια περιστατικά, τις απανωτές χαοτικές καταστάσεις στις οποίες εισερχόταν, εκούσια κι ακούσια ανά περίπτωση.\nΗ καθημερινότητά της δεν περιλάμβανε συγκεκριμένο χρονικό πλαίσιο συγγραφής, ό,τι κι αν συνέβαινε γύρω της. Η αφοσίωση της Χάνα στη συγγραφή εντοπιζόταν περισσότερο στην ιδέα, παρά στην πράξη. Στο σημείο αυτό, ως επίδοξη συγγραφέας, ταυτίστηκα μαζί της πολλές φορές. Αν δεν συνέβαιναν περιστατικά, άσχημα ή όμορφα, και σε κάθε περίπτωση έντονα, δεν μπορούσε να γράψει από μόνη της, εκτός αν είχε αναλάβει κάποιο συγκεκριμένο θέμα από τον εκάστοτε εργοδότη της. Πειράζει, όμως, όλο αυτό; Θα είχε το ίδιο καλό αποτέλεσμα η γραφή της εάν δεν εξαρτιόταν από τη διάθεση ή τον βιοπορισμό της και αποτελούσε κυρίως προϊόν εργατικότητας; Μόνο η ίδια θα μπορούσε να δώσει σαφή απάντηση σε αυτό».\nΤο ερώτημα δεν είχε απασχολήσει τον Θοδωρή Δημητρόπουλο, δημοσιογράφο (oneman.gr, flix.gr) και επίσης γραφιά (δεν ταυτίζονται πάντα), τουλάχιστον όχι περισσότερο από άλλα στοιχεία του χαρακτήρα της Χάνα. Μας λέει: «Σε αντίθεση με πολλές σειρές που αφορούν δημιουργούς ή καλλιτέχνες και άρα σε κάποιο βαθμό και τα ίδια τα έργα που εκείνοι δημιουργούν εντός της σειράς (με εξέχοντα παραδείγματα αρκετές δουλειές του Ααρον Σόρκιν όπως το “Newsroom” ή το “Studio 60 on the Sunset Strip”), στο “Girls” το αντικείμενο της δημιουργίας δεν είναι ποτέ μονόλιθος, δεν είναι ποτέ κάτι το ιδεατό, κάτι το προσχηματισμένο.\nΩς εκ τούτου, δεν έχει ποτέ σημασία αν το ίδιο το γράψιμο της Χάνα είναι τόσο σπουδαίο, σίγουρα όχι όση σημασία έχει ο ρόλος που την κρατάει στη διαδικασία της ενηλικίωσής της. Το γράψιμό της, το έργο, η δημιουργία, οι ιδέες, ο στόχος της, δεν παραμένουν ποτέ κάτι το αμετάβλητο, είναι ρευστά όσο και ο ίδιος ο εαυτός της. Το γράψιμο της Χάνα, η φωνή της, γίνονται στην πορεία της σειράς μέσο εξερεύνησης, διαρκώς μετασχηματιζόμενο. Αρχικά πρόκειται για έναν αυθάδη ιδεαλισμό που την κάνει να πιστεύει πως μπορεί να κατακτήσει –ή να αλλάξει– τον κόσμο. Θέλει να γίνει συγγραφέας. Πόσοι άνθρωποι δεν ήθελαν κάτι παρόμοιο μεγαλώνοντας;\nΑργότερα το γράψιμό της τη φέρνει σε μια θέση στο GQ, μέσω της οποίας αναρωτιέται για το τι θέλει από τη ζωή και τον εαυτό της, καθώς αντιμετωπίζει συμβιβασμούς στην πράξη. Η αγνότερη έκφραση γραφής της έρχεται στο εκπληκτικό τέλος της 5ης σεζόν, και είναι προφορική, πιο ωμή, πιο αμόλυντη από ποτέ άλλοτε. Η ιστορία που αφηγείται στο slam του “The Moth” είναι γεμάτη πόνο και αποδοχή και ωρίμανση. Καθώς η 6η σεζόν και η σειρά φτάνει προς το τέλος, η Χάνα είναι κάτι σαν βετεράνος ήδη – στο προτελευταίο επεισόδιο ξεκινά ακαδημαϊκή καριέρα επειδή η επικεφαλής του τμήματος θαυμάζει το γράψιμό της και θεωρεί πως έχει κάτι να πει στους νεότερους για τον κόσμο που αλλάζει.\nΙσως να μη γίνει ποτέ συγγραφέας, αλλά έστω και έτσι –μέσα από την εμπειρία της άτσαλης διαδικασίας ωρίμανσης, εκφρασμένη από μια διαρκώς μεταβαλλόμενη σημασία και απεικόνιση της συγγραφής– η Χάνα κατάφερε, υπό μία έννοια, να υπάρξει μια κάποια φωνή τού τι σημαίνει να ανήκεις σε αυτή τη μία γενιά».\nΤο τετέλεσται δεν ήταν αφορμή για στενοχώρια. «Κάναμε ό,τι καλύτερο μπορούσαμε», συμφώνησαν, και προχώρησαν παρακάτω. Μπορεί να ξαναβρεθούν, αλλά δεν θα υποκριθούν ότι είναι οι 20 και κάτι που θα είναι κολλητές για πάντα. Οι φιλίες της ενηλικιώθηκαν όπως ενηλικιώθηκε και το φορμάτ της σειράς και οι υποκριτικές ικανότητες της Λένα Ντάνχαμ, όπως αποτυπώθηκαν στο τελευταίο επεισόδιο. Το θεατρικό στυλ, ή ίσως το λογοτεχνικό στυλ αφήγησης που για μένα κορυφώθηκε στο επεισόδιο «American Bitch» με θέμα την σεξουαλική παρενόχληση, επαναλήφθηκε με τρεις μόνο ηθοποιούς και σε δύο τοποθεσίες: στο καινούριο σπίτι της Χάνα, εκτός Μπρούκλιν, και σε ένα δρόμο έξω από το σπίτι της Χάνα.\nΓια μια τελευταία φορά η πρωταγωνίστρια βούλιαξε στον ανυπόφορο ναρκισσισμό της, αποδεικνύοντας ότι το να γίνεις μητέρα δεν σε κάνει καλύτερο άνθρωπο, αλλά με μια τυχαία συνάντηση με μια έφηβη η Χάνα έγινε κόρη και μητέρα μαζί. Μπορεί να μην κατάφερε να αποβάλει εντελώς τον κακό της εαυτό, αφού έκανε την νεαρή να φύγει κλαίγοντας και τρέχοντας, κατάφερε όμως να γυρίσει σπίτι και να επικοινωνήσει με τον γιο της.\nΚαθημερινή | Πολιτισμός | Μουσική | Χάνα\nΜουσική μυσταγωγία στο κονσέρτο Φιλαρμονικής του Βερολίνου


ΜΙΑ ΜΕΓΑΛΗ ΚΑΡΔΙΑ ΓΕΜΙΖΕΙ ΜΕ ΕΛΑΧΙΣΤΑ/Βιβλία | Κριτικές βιβλίων (Diavasame.gr)\nΗ ψυχή τιμωρεί με οδύνες\nόσους δε σκύβουμε να ακούσουμε εκείνα\nπου ψιθυρίζει αυτή η ακαταπόνητη,\nη ασυμβίβαστη αύρα μέσα μας\nΗ Mάρω Βαμβουνάκη γεννήθηκε στα Χανιά, όπου έζησε τα παιδικά της χρόνια. Από εννέα χρόνων ήρθε με την οικογένειά της στην Αθήνα. Σπούδασε νομικά και ψυχολογία. Από το 1972 και για έντεκα χρόνια έζησε στη Ρόδο, όπου εργάστηκε ως συμβολαιογράφος. Σήμερα ζει στην Αθήνα. Έχει γράψει, μεταξύ άλλων, τα βιβλία: «Ο Παλιάτσος και η Άνιμα», «Το φάντασμα της αξόδευτης αγάπης», «Χορός μεταμφιεσμένων», «Αυτή η σκάλα δεν κατεβαίνει» και, σε κοινό τόμο, «Το Χρονικό μιας μοιχείας», «Ντούλια» και «Ο πιανίστας και ο θάνατος».\nΟ τίτλος του βιβλίου της Μάρως Βαμβουνάκη, «Μια μεγάλη καρδιά γεμίζει με ελάχιστα», προέρχεται από μια φράση, μια φωνή μάλλον, του Αντόνιο Πόρτσια, του στοχαστή-ποιητή από την Καλαβρία. Όπως δηλώνει η ίδια, είναι περιττό να εξηγήσει τι σημαίνει αυτή η φράση, γιατί πρόκειται για λόγια που μόνο με όσα ανιχνεύει κανείς μόνος του στην προσωπική του αναπόφευκτη ασκητική, μπορεί να εννοήσει. Πρέπει ο καθένας μας να περάσει από το δρόμο της συναίσθησης, της εσωτερικής εμπειρίας, διότι ακόμη και η λογική δεν μπορεί να δώσει απαντήσεις στα πιο μεγάλα θέματα της ζωής του ανθρώπου, όπως είναι ο έρωτας, η πίστη, η αγάπη, η τέχνη. Η συγγραφέας καταφέρνει για ακόμη μια φορά να κεντρίσει το ενδιαφέρον μας και να μας κατακτήσει, καθώς μιλά για το σύγχρονο άνθρωπο και τις πραγματικές του ανάγκες, αυτές που δεν καλύπτει η εποχή του ανικανοποίητου. Στο νέο της αυτό βιβλίο μας αποκαλύπτει το μυστικό της ελευθερίας και συνάμα της ευτυχίας του ανθρώπου, το οποίο είναι να ικανοποιείται με τα ελάχιστα, δηλαδή, με μια μόνο λέξη, η αυτάρκεια. Αναφέρει σχετικά η συγγραφέας: «Με τέτοια ελευθερία από μάταια άγχη, τους ψυχαναγκαστικούς στόχους, πώς να μην αισθάνεται θαυμάσια κάποιος!» Η διπλή αναφορά, μια στην αρχή και μία στο τέλος του βιβλίου, στη γνωστή σε όλους μας απάντηση που έδωσε ο Διογένης στο Μέγα Αλέξανδρο, όταν ο τελευταίος του πρότεινε να του ικανοποιήσει ό,τι επιθυμεί «Κάνε λίγο πιο πέρα γιατί μου κρύβεις τον ήλιο», και στη δήλωση του Σωκράτη: «Είμαι ο πιο πλούσιος από όλους σας, περπατώ στην αγορά και δεν έχω ανάγκη τίποτα να ψωνίσω», επαυξάνει και τονίζει τη φράση του ποιητή «Μια μεγάλη καρδιά γεμίζει με ελάχιστα».\nΤο βιβλίο, πέρα από το εισαγωγικό σημείωμα, χωρίζεται σε τρία μέρη, με το τελευταίο κεφάλαιο να είναι ομώνυμο του τίτλου. Με παρορμητικό τρόπο, σε απλή γλώσσα και με συνειρμική γραφή, η συγγραφέας συνδυάζει τη μυθιστορηματική διήγηση με το απλό δοκίμιο που σχολιάζει όσα απασχολούν το σημερινό άνθρωπο. Η καθαρή και διεισδυτική ματιά της σε συνδυασμό με την πείρα της στο χώρο της ψυχοθεραπείας, μετατρέπουν τη γραφή της σε μοναδικό και πολύτιμο βοήθημα για όλους μας. Μιλά για την ασυνειδησία, τη ζήλεια, το φθόνο, την αγάπη, τις φοβίες, τη δειλία, και γενικά για όλα όσα ταλαιπωρούσαν και ταλαιπωρούν ακόμη περισσότερο το σύγχρονο άνθρωπο, που παραπαίει ανάμεσα σε αυτό που πραγματικά επιθυμεί και στο δισταγμό του να το αποκτήσει. Τα παραδείγματα που αναφέρει βοηθούν στη σύνδεση της θεωρίας με την πράξη. Δυστυχώς, ο σύγχρονος άνθρωπος αποφεύγει συνεχώς να έρχεται αντιμέτωπος με τον εαυτό του, τις γνήσιες επιθυμίες του, και όχι αυτές που του φορτώνουν οι άλλοι, και γενικότερα με ό,τι πραγματικά νιώθει και ό,τι πραγματικά τον εκφράζει. Αποξενώνεται από τον εαυτό του. Από αυτό πηγάζουν τα περισσότερα προβλήματα, καθώς χάνεται η επαφή με την ψυχή του, η οποία τιμωρεί με οδύνες όσους δε σκύβουν να ακούσουν εκείνα που ψιθυρίζει.


Ο «πόλεμος» για το εργασιακό 35ωρο ξεσπά σε Γαλλία και Σοσιαλιστές – xOrisOria News\nΟ «πόλεμος» για το εργασιακό 35ωρο ξεσπά σε Γαλλία και Σοσιαλιστές\nΜετά τον πόλεμο χαρακωμάτων στον οποίο βρίσκονται τα συνδικάτα με την κυβέρνηση του Ματέο Ρέντσι στην Ιταλία, φαίνεται πως και στη Γαλλία μυρίζει έντονα μπαρούτι, αφού επανέρχεται το ζήτημα του εργασιακού 35ωρου, ενός θέματος «ταμπού» για τη γαλλική Αριστερά…\nΜε την ανάληψη του πρωθυπουργικού θώκου από τον συντηρητικό Μανουέλ Βαλς, αλλά κυρίως με τον τελευταίο ανασχηματισμό της κυβέρνησής του, όλοι στη Γαλλία μίλησαν για δεξιά στροφή της σοσιαλιστικής κυβέρνησης. Ένα από τα βασικά γρανάζια που σηματοδότησαν αυτή τη στροφή ήταν το πρώην στέλεχος της επενδυτικής τράπεζας Rothschild, Εμανουέλ Μακρόν που ανέλαβε το χαρτοφυλάκιο του υπουργείου Οικονομίας. Φιλικά προσκείμενος στις επιχειρήσεις, είχε χαρακτηριστεί στο παρελθόν ως το «αυτί» των γάλλων επιχειρηματιών στο Μέγαρο των Ηλυσίων.\nΟ χαρακτηρισμός δεν ήταν άδικος. Mε το «καλημέρα», στα τέλη Αυγούστου -μία μέρα πριν διοριστεί- ο Μακρόν με συνέντευξή του στο περιοδικό Le Point έθεσε ζήτημα 35ωρου, του «ιερού δισκοπότηρου» των γάλλων εργαζομένων, ξεσηκώνοντας θύελλα αντιδράσεων. Η γαλλική κυβερνηση του Φρανσουά Ολάντ έριξε τους τόνους, διαψεύδοντας το ενδεχόμενο, όμως ο υπουργός Οικονομίας -ο οποίος δεν είναι μέλος του Σοσιαλιστικού Κόμματος (PS)- λίγους μήνες μετά θέτει ξανά το θέμα στον δημόσιο διάλογο, δείχνοντας τις προθέσεις του.\nΣυγκεκριμένα, ανέφερε κατά τη διάρκεια της χθεσινής συνεδρίασης της Εθνοσυνέλευσης ότι «οι 35 ώρες στέλνουν ένα αρνητικό μήνυμα όσον αφορά τις γαλλικές επιχειρήσεις, διότι αυτή η μεταρρύθμιση είχε εκληφθεί ως μια μεταρρύθμιση για μια χώρα που δεν θέλει πια να εργάζεται». Ο ίδιος συνέχισε προσθέτοντας ότι «είναι εφικτό να προασπίζεσαι το 35ωρο χωρίς να το βάζεις σε βάθρο (…) Μπορούμε να κοιτάξουμε την πραγματικότητα του 35ώρου με πραγματισμό».\nΟι 35 ώρες εργασίας την εβδομάδα είναι ένα από τα πιο συμβολικά μέτρα που έχουν υιοθετηθεί από τη γαλλική αριστερά τις τελευταίες δεκαετίες. Ο νόμος-πόνημα της Μαρτίν Ομπρί τέθηκε σε ισχύ το 2000 από την κυβέρνηση του σοσιαλιστή Λιονέλ Ζοσπέν, αντικαθιστώντας το 39ωρο και αποτελεί ένα σταθμό ιδεολογικοοικονομικού διχασμού για τη Γαλλία. Συντηρητικοί και τεχνοκράτες θεωρούν ότι είναι η αιτία για τη μειωμένη ανταγωνιστικότητα της χώρας, ενώ η γαλλική Αριστερά πως τονώνει την απασχόληση.\nΠροσπάθειες συντηρητικών κυβερνήσεων, όπως του Σαρκοζί, να το τροποιήσουν συνάντησαν σφοδρές αντιδράσεις.\nΦυσικά, πλέον, οι συνθήκες είναι πολύ διαφορετικές. Η ανεργία «στραγγαλίζει» τη Γαλλία, το έλλειμμα και το χρέος «καλπάζουν» Βρυξέλλες και Βερολίνο πιέζουν, η επιλογή Μακρόν έγινε ως κίνηση κατευνασμού τους, άρα τίποτα δεν είναι τυχαίο στο νεοφιλελεύθερο ευρωπαϊκό περιβάλλον. Η ελαστικοποίηση στα εργασιακά είναι εξάλλου των ασκούμενων πολιτικών και το γαλλικό 35ωρο είναι εχθρός τους.\nΗ πρώην γενική γραμματέας του PS και κόρη του Ζακ Ντελόρ κυρία Ομπρί, πάντως, δηλώνει παρούσα στις εξελίξεις και άκρως δυσαρεστημένη με την οικονομική πολιτική του προέδρου Ολάντ και του πρωθυπουργού Βαλς…


DW: «Η Ευρώπη μεταξύ ισλαμισμού και λαϊκισμού» - Newsbomb - Ειδησεις - News\nΚΟΣΜΟΣ 26/03/2016 01:35\nDW: «Η Ευρώπη μεταξύ ισλαμισμού και λαϊκισμού»\nΛίγες ημέρες μετά τα τρομοκρατικά χτυπήματα των Βρυξελλών, το ερώτημα που απασχολεί τους σχολιαστές είναι εάν οι επιθέσεις μπορούσαν να έχουν αποτραπεί. Οι απόψεις διίστανται.\nΗ βελγική De Morgen παρατηρεί: «Δεν χρειάζεται να ψάχνουμε τώρα αποδιοπομπαίους τράγους, εντούτοις το ερώτημα τι πήγε στραβά και πώς μπορούμε να προστατευτούμε καλύτερα είναι θεμιτό. Προκύπτουν ερωτήματα. Πολλά ερωτήματα. Εάν, για παράδειγμα, υπήρχαν όντως σαφείς και επανειλημμένες προειδοποιήσεις από το εξωτερικό γι΄ αυτές τις επιθέσεις, τότε αυτό είναι πρόβλημα. Ή εάν ευσταθούν τα όσα ισχυρίζεται ο τούρκος πρόεδρος Ερντογάν. Το ότι δηλαδή ένας από τους δράστες εκδόθηκε από τις τουρκικές αρχές στην Ολλανδία, ότι και το Βέλγιο είχε ενδείξεις για την τρομοκρατική του δράση, αλλά παρά ταύτα αφέθη ελεύθερος. Αυτό μάλιστα θα ήταν μεγάλο πρόβλημα».\nΚριτική στις ευρωπαϊκές χώρες ασκεί η αυστριακή Die Presse: «Είναι αξιοσημείωτο το γεγονός ότι ήδη λίγες ώρες μετά τις επιθέσεις ο γερμανός υπ. Εσωτερικών ντε Μεζιέρ ζητούσε να υπάρξει μια πιο εντατική ανταλλαγή πληροφοριών μεταξύ των ευρωπαϊκών αρχών ασφαλείας. ‘Πρέπει να ανταλλάσσουμε τις πληροφορίες, οι πληροφορίες υπάρχουν΄. Τι, δεν συμβαίνει ήδη αυτό; Μετά τη Μαδρίτη το 2004, το Λονδίνο το 2005, το Παρίσι το 2015 και άλλες επιθέσεις; Η ανταλλαγή δεδομένων που αφορούν την τρομοκρατία φέρεται να λειτουργεί μόλις μεταξύ πέντε από τις συνολικά 28 χώρες της ΕΕ. Να απορεί λοιπόν κανείς όταν κάπου στην Ευρώπη σκάει μια βόμβα, προκαλώντας το αιματοκύλισμα αθώων;».\n«Ευρωπαίοι πολίτες οι τρομοκράτες»\nΟι New York Times: «Φυσικά και η Ευρώπη πρέπει να λάβει άμεσα μέτρα για να προστατεύσει τους πολίτες της. Το κλειδί για την καταπολέμηση της τρομοκρατίας βρίσκεται όμως στο να κερδίσει η Ευρώπη την εμπιστοσύνη της μεγάλης μουσουλμανικής κοινότητας».\nΗ ισπανική El Mundo: «Η Ευρώπη βρίσκεται μεταξύ ισλαμισμού και λαϊκισμού που αλληλοενισχύονται. Σε πολλές χώρες ακροδεξιές δυνάμεις εκμεταλλεύτηκαν τις επιθέσεις των Βρυξελλών για την εκστρατεία τους κατά της ιδέας μιας Ευρώπης χωρίς σύνορα. Το να αποδίδεις τον τζιχαντισμό στη μεταναστευτική πολιτική είναι άτοπο και άστοχο. Οι τρομοκράτες στις Βρυξέλλες ήταν ευρωπαίοι πολίτες και γνωστοί στις αστυνομικές αρχές. Δεν είχαν καμία σχέση με τους πρόσφυγες οι οποίοι προσπαθούν να διαφύγουν από τη φρίκη του πολέμου στις πατρίδες τους. Η ΕΕ θα πρέπει να ασκήσει πιέσεις σε συμμάχους της, όπως τη Σαουδική Αραβία και την Τουρκία προκειμένου αυτές να αντιμετωπίσουν με μεγαλύτερη σοβαρότητα το τζιχαντισμό. Το Ριάντ χρηματοδοτεί τη διάδοση ακραίων εκδοχών του ισλάμ, η Άγκυρα επιτρέπει την ανεμπόδιστη διέλευση τζιχαντιστών».\nΑναγκαίες οι χερσαίες επιχειρήσεις κατά του ISIS\nΗ ισπανική El Pais σημειώνει: «Προφανώς έχουμε να κάνουμε με έναν εχθρό στο εσωτερικό, ο οποίος έχει αρκετά περιθώρια ελιγμών για να οικοδομήσει δίκτυα υποστηρικτών όπως εκείνο που προστάτευε τον Σαλάχ Αμπντεσλάμ τους τέσσερις αυτούς μήνες μετά τις επιθέσεις του Παρισιού. Γι΄ αυτό δεν είναι ούτε σκόπιμο αλλά και ούτε ενδείκνυται να βομβαρδίζεις περιοχές στη Μέση Ανατολή και στη βόρεια Αφρική ως απάντηση στο Ισλαμικό Κράτος».\nΔιαφορετική η προσέγγιση της Arab News από τη Σαουδική Αραβία: «Πραγματικά, πόσες βομβιστικές επιθέσεις πρέπει να γίνουν ακόμη σε δημόσιους χώρους για να αντιληφθούμε ότι βρισκόμαστε σε πόλεμο με παράφρονες φονταμενταλιστές; Οι κυβερνήσεις θα πρέπει να σταματήσουν να αντιδρούν σε αυτό με ανούσια ρητορική και αναποτελεσματικά μέτρα ασφαλείας. Θα πρέπει να προσεγγίσουν το πρόβλημα όπως μια επιδημία ίωσης: να καταπολεμηθούν τα συμπτώματα αυτής της βίαιης και ακραίας ιδεολογίας με μια χαριστική βολή στο νευραλγικό κέντρο του Ισλαμικού Κράτους σε Ιράκ και Συρία. Παράλληλα πρέπει να διερευνηθούν τα αίτια αυτής της ριζοσπαστικοποίησης και να δοθεί μια έξυπνη απάντηση. Εάν κάποιος θέλει να εξοντώσει το ΙΚ, τότε αυτό σημαίνει χερσαίες δυνάμεις, είτε αρέσει στις κυβερνήσεις αυτού του κόσμου, είτε όχι».\nΤρομοκρατικές επιθέσεις Βρυξέλλες: Ραδιενεργή βόμβα σχεδίαζαν να κατασκευάσουν οι τζιχαντιστές (Vid)


Τα πάντα για League of Legends - Digital Life!\nΣτην Αγγλία το League of Legends μπλοκάρεται από φίλτρο κατά του πορνό!\nby Στέφανος Αναγνώστου Πρόσφατα στο Ηνωμένο Βασίλειο εφαρμόστηκε από τους παρόχους ίντερνετ (ISP) ένα νέο φίλτρο κατά του πορνό, το οποίο φαίνεται να μπλοκάρει περισσότερα πράγματα απ’ ότι θα ‘πρεπε. Σύμφωνα με ένα post στο φόρουμ του League of Legends, αρκετοί παίκτες που παίζουν από τη χώρα εκείνη έχουν κάποιο πρόβλημα με τις ενημερώσεις του παιχνιδιού και δεν μπορούν να παίξουν. […] 23 Ιανουαρίου 2014 at 06:47 μμ\nby Στέφανος Αναγνώστου Πήγαμε μέχρι το Λος Άντζελες. Παρευρεθήκαμε σε ένα τεράστιο gaming event –eSports συγκεκριμένα. Είδαμε τον μεγάλο τελικό του παγκοσμίου πρωταθλήματος League of Legends για την τρίτη σεζόν. Δεν μπορούσαμε λοιπόν –μιας και είμαστε μεγάλοι φανς του είδους- να μην σου ανεβάσουμε τα απίστευτα cosplays που εμφανίστηκαν στο Staples Center την προηγούμενη Παρασκευή. Παρακάτω λοιπόν θα βρεις μια γκαλερί με cosplays από πολλούς ήρωες του παιχνιδιού, αλλά και από πολλές […] 14 Οκτωβρίου 2013 at 09:00 μμ\nΟι ήρωες του League of Legends σε παιχνίδι fighting!\nby Στέφανος Αναγνώστου Είσαι φαν του Tekken ή του Dead or Alive, αλλά γουστάρεις και League of Legends; Τότε σίγουρα θα πρέπει να δοκιμάσεις το League of Fighters (όταν θα κυκλοφορήσει)! Πρόκειται λοιπόν για ένα fighting παιχνίδι, στο οποίο παίζουν οι champions του League of Legends. Το παιχνίδι αναπτύσσεται από φανς και δεν είναι επίσημο, όμως έχει πάρει […] 21 Ιουλίου 2013 at 04:06 μμ


Όταν μιλούν οι ήρωες και κρούουν τον κώδωνα του κινδύνου! | Alithia.gr\nΌταν μιλούν οι ήρωες και κρούουν τον κώδωνα του κινδύνου!\nΤετ, 18/11/2020 - 06:37\nΆξιοι συγχαρητηρίων όλοι οι ήρωες της Υγείας απανταχού της υφηλίου!\nΣήμερα το πρωί στην πρωινή εκπομπή του ΣΚΑΪ άκουσα με δέος την έκκληση του Διευθυντή της ΜΕΘ του Νοσοκομείου του "Παπανικολάου" κυρίου Νικολάου Καπραβέλου και κυριολεκτικά με έπιασε πανικός και Ανατριχίλα όταν κάθε μισή ώρα έχουμε και ένα θάνατο από την πανδημία του Κορωνοϊού!\nΈκανε με υπευθυνότητα και σεβασμό στην ανθρώπινη ζωή έκκληση, για να ακολουθήσουμε όλοι μας τις οδηγίες της πολιτείας και της Επιστημονικής κοινότητας να φορούμε μόνιμα μάσκες και να αποφεύγονται οι συγκεντρώσεις και ο συνωστισμός για την σωτηρία μας.\nΔυστυχώς σήμερα είδαμε στις μεγάλες πόλεις το ακατανόητο από πολιτικούς φορείς και συνδικαλιστικές οργανώσεις στην επέτειο του Πολυτεχνείου με όλα τα επακόλουθα και επεισόδια ως συνήθως κάθε χρόνο παρά τις απαγορεύσεις της πολιτείας.\nΑς όψονται οι υπεύθυνοι πολιτικάντηδες για την αναμπουμπούλα που προκάλεσαν!\nΆξια Συγχαρητηρίων επίσης και επαίνων είναι και η Διοικήτρια του Γενικού Νοσοκομείου Χίου κυρία Ελένη Κανταράκη που με μεγάλη ευγλωττία και επιχειρήματα δίνει οδηγίες και συμβουλές αντιμετώπισης της πανδημίας του kορωνοϊού!\nΜας διαβεβαιώνει να κοιμόμαστε ήσυχοι έφ όσον φυσικά εφαρμόζονται όλοι οι κανόνες υγιεινής και ασφάλειας απ' όλους μας.\nΧαίρομαι ιδιαίτερα που τα ηνία της Διοίκησης του Νοσοκομείου Χίου βρίσκονται σε τέτοια στιβαρά χέρια και Μυαλά με όλη την μεγάλη εμπειρία που διαθέτει για όλες τις λειτουργίες του Ιδρύματος!\nΗ ανάρτηση του κειμένου της λέει τα ακόλουθα:\nΜε ψυχραιμία και νηφαλιότητα θα αντιμετωπίσουμε την πανδημία που μαστίζει τη Χώρα μας και όλο το πλανήτη.\nΠρέπει να μας γίνει συνείδηση η σωστή εφαρμογή των μέτρων ατομικής προστασίας καθώς σεβόμαστε τους συνανθρώπους μας και τον εαυτό μας!\nΔεν σταματάμε να λέμε και να μεταλαμπαδεύουμε σε όλους τον σωστό τρόπο εφαρμογής της μάσκας των κοινωνικών αποστάσεων και το συχνό και επιβαλλόμενο πλύσιμο των χεριών με σαπούνι ή αντισηπτικό.\nΟι γιατροί, το νοσηλευτικό προσωπικό και το λοιπό προσωπικό είναι εκπαιδευμένο να τηρεί τα απαραίτητα μέτρα προστασίας στον εργασιακό μας χώρο.\nΜείνετε αισιόδοξοι μαζί μας και συνεχίστε την συνέπεια σας στην σωστή εφαρμογή των μέτρων ατομικής προστασίας και προστατέψτε τους πολύτιμους ασθενείς μας και τους εργαζόμενους μας.\nΕίμαστε εδώ για εσάς και θωρακιζόμαστε μέρα με την μέρα ακόμη περισσότερο.\nΟι ευγενικές χορηγίες ευεργετών με την έναρξη του Μητροπολίτη μας ,τη συνέχιση του Δημάρχου, της Περιφέρειας η στήριξη της ΔΥΠΕ yπουργείου Υγείας, yπουργείο Μετανάστευσης και ευγενικών προσωπικοτήτων του νησιού μας προσθέτουν και συνδράμουν το έργο μας .\nΜένουμε ασφαλείς και συνεχίζουμε δυναμικά!\nΕλένη Δημητρίου Κανταράκη\nΕύχομαι να συνεχίσει το έργο της και να παραμείνει στην Διοίκηση του Νοσοκομείου για το καλό της Χίου μέχρι την συνταξιοδότηση της. Εύχομαι ότι καλύτερο για το μέλλον της ίδιας και της οικογένειας της!\nΜε τη φωτιά καιγόμαστε – Με τη βροχή πνιγόμαστε, κι ο ένοχος...\nTης Μαρίνας Κυριάκου\nΓια τις πρόσφατες αμυντικές συμφωνίες... «Αλλοίμονο σε όποιον...\n«Ου φιμώσεις βουν αλοώντα»: Η παράδοξη εκλεκτική συγγένεια...\nτου Κώστα Προμπονά*\nΜην περιμένεις να τελειώσουν τα προβλήματα για να αρχίσεις να...\nΤου Στέφανου Πικούνη\nΤα "όρνια" και οι "ύαινες" τρέφονται μόνο με...\nτου Αριστείδη Ζαννίκου*\nΣτηρίζουμε όλοι τους εκπαιδευτικούς τη Δευτέρα!\nΤης Αρετής Παληού*\nΣχολιάζοντας την τοπική επικαιρότητα (Νο 46/08-10-2021) Του...


Ποιοι διοικητές νοσοκομείων παραμένουν στις θέσεις τους - trikalaIN\nΠοιοι διοικητές νοσοκομείων παραμένουν στις θέσεις τους\nMετά την ολοκλήρωση της διαδικασίας αξιολόγησης το υπουργείο Υγείας ανακοινώνει ότι παραμένουν στις θέσεις τους 15 διοικητές και αναπληρωτές διοικητές των νοσοκομείων της χώρας. Οι υπόλοιποι είτε παύονται είτε έχουν γίνει δεκτές οι παραιτήσεις τους.\n1. ΚΩΝΣΤΑΝΤΟΠΟΥΛΟΥ ΕΙΡΗΝΗ – Πα.Γ.Ν. ΠΑΤΡΩΝ\n2. ΧΑΤΖΗΜΑΡΓΑΡΙΤΗΣ ΕΥΑΓΓΕΛΟΣ – ΑΝΑΠΛΗΡΩΤΗΣ ΔΙΟΙΚΗΤΗΣ Γ.Ν.-Κ.Υ. ΚΥΜΗΣ\n3. ΜΠΑΛΗΣ ΧΑΡΑΛΑΜΠΟΣ – ΑΝΑΠΛΗΡΩΤΗΣ ΔΙΟΙΚΗΤΗΣ Γ.Ν. ΒΟΛΟΥ\n4. ΜΙΧΑΣ ΑΝΑΣΤΑΣΙΟΣ – ΑΝΑΠΛΗΡΩΤΗΣ ΔΙΟΙΚΗΤΗΣ Γ.Ν.-Κ.Υ. ΚΑΡΥΣΤΟΥ\n5. ΣΕΡΙΔΗΣ ΠΕΤΡΟΣ – ΑΝΑΠΛΗΡΩΤΗΣ ΔΙΟΙΚΗΤΗΣ Γ.Ν.Θ. «ΑΓ. ΠΑΥΛΟΣ»\n6. ΠΑΠΑΓΕΩΡΓΙΟΥ ΕΥΔΟΚΙΑ – Γ.Ν. ΣΠΑΡΤΗΣ\n7. ΒΑΒΒΑΣ ΦΩΤΗΣ – Πα.Γ.Ν.Ι.\n8. ΔΕΡΔΕΜΕΖΗΣ ΣΠΥΡΟΣ – Γ.Ν. ΦΙΛΙΑΤΕΣ\n9. ΠΑΠΑΣΑΒΒΑΣ ΕΜΜΑΝΟΥΗΛ – Γ.Ν. ΠΑΙΔΩΝ «ΑΓ.ΣΟΦΙΑ» & Γ.Ν. ΠΑΙΔΩΝ «Π. & ΑΓΛ.ΚΥΡΙΑΚΟΥ»\n10. ΜΗΤΣΑΚΗ ΠΑΝΑΓΙΩΤΑ – Γ.Ν.Α. ΠΟΛΥΚΛΙΝΙΚΗ\n11. ΠΕΤΡΟΧΕΙΛΟΣ ΙΩΑΝΝΗΣ – Γ.Ν.Α “ΚΟΡΓΙΑΛΕΝΕΙΟ-ΜΠΕΝΑΚΕΙΟ”\n12. ΠΑΠΑΧΡΗΣΤΟΣ ΧΡΗΣΤΟΣ – Γ.Ν.Π. ΤΖΑΝΕΙΟ\n13. ΤΟΥΡΟΥΤΣΙΚΑΣ ΝΙΚΟΛΑΟΣ – ΑΝΑΠΛΗΡΩΤΗΣ ∆ΙΟΙΚΗΤΗΣ Γ.Ν.Α «ΙΠΠΟΚΡΑΤΕΙΟ»\n14. ΘΕΟΧΑΡΗΣ ΑΘΑΝΑΣΙΟΣ – ΑΝΑΠΛΗΡΩΤΗΣ ΔΙΟΙΚΗΤΗΣ Ψ.Ν.Α «ΔΡΟΜΟΚΑΪΤΕΙΟ»\n15. ΜΠΕΖΟΣ ΓΕΩΡΓΙΟΣ – Γ.Ν. ΚΑΛΑΜΑΤΑΣ\nΤο Υπουργείο Υγείας επισημαίνει ότι «για πρώτη φορά οι διοικητές και αναπληρωτές διοικητές των νοσοκομείων που είχαν οριστεί από προηγούμενη κυβέρνηση, πέρασαν από διαδικασία αξιολόγησης και ορισμένοι από αυτούς διατήρησαν τις θέσεις τους».\nΜέσα στις επόμενες μέρες το υπουργείο Υγείας θα προχωρήσει σε προκήρυξη για την κάλυψη των θέσεων με ανοιχτή πρόσκληση.\nΤα τυπικά προσόντα θα είναι ακριβώς τα ίδια με τις ανάλογες προκηρύξεις του παρελθόντος ενώ θα συνεκτιμηθούν για πρώτη φορά προσόντα όπως οι μεταπτυχιακοί και διδακτορικοί τίτλοι οι οποίοι θα είναι συναφείς με το αντικείμενο.


About: Βίτολντ Γκομπρόβιτς\nΟ Βίτολντ Μάριαν Γκομπρόβιτς (Witold Marian Gombrowicz, 4 Αυγούστου 1904 - 24 Ιουλίου 1969) ήταν Πολωνός συγγραφέας, εκπρόσωπος του παραλόγου. Το έργο του χαρακτηρίζεται ως υβριστικό, ασταθές και εκρηκτικό.\nΟ Βίτολντ Μάριαν Γκομπρόβιτς (Witold Marian Gombrowicz, 4 Αυγούστου 1904 - 24 Ιουλίου 1969) ήταν Πολωνός συγγραφέας, εκπρόσωπος του παραλόγου. Το έργο του χαρακτηρίζεται ως υβριστικό, ασταθές και εκρηκτικό. Το πρώτο του μυθιστόρημα, Φερντυντούρκε (Ferdydurke), το οποίο δημοσιεύθηκε το 1937, και αφηγείται την ιστορία ενός ενήλικα που μεταμορφώνεται σε παιδί και επιστρέφει στο σχολείο, παρουσιάζει τα προβλήματα της ανωριμότητας και της νεανικότητας, η δημιουργία ταυτότητας στις αλληλεπιδράσεις με άλλους και ειρωνική και επικριτική εξέταση των ρόλων της τάξης στην πολωνική κοινωνία και πολιτισμό. Έγινε διάσημος μόνο κατά το τέλος της ζωής του, αλλά τώρα θεωρείται μία από τις κορυφαίες μορφές της πολωνικής λογοτεχνίας.


Έρευνα για την κατανάλωση κρέατος στο νομό Ηρακλείου - Ειδήσεις - Νέα Κρήτη\nΤώρα διαβάζετε: Έρευνα για την κατανάλωση κρέατος στο νομό Ηρακλείου\nΑνανέωση 08/07/2014, 16:14\nΈρευνα για την κατανάλωση κρέατος στο νομό Ηρακλείου\nΣκοπός της έρευνας είναι να αποτυπωθεί η κατάσταση στην τοπική αγορά, να καταγραφεί ο ρόλος των παραδοσιακών κρεοπωλείων, να διερευνηθούν τυχόν αλλαγές στις προτιμήσεις των καταναλωτών και τα κριτήρια επιλογής τους, να παρουσιαστούν οι τρόποι προώθησης νέων προϊόντων, εκσυγχρονισμού των κρεοπωλείων και διασφάλισης της υγιεινής του κρέατος και να αναλυθούν οι νέες τάσεις στην αγορά και οι τρόποι αντιμετώπισης του ανταγωνισμού από τα μεγάλα πολυκαταστήματα.\nΤο νεοσύστατο Διοικητικό Συμβούλιου του Συνδέσμου Κρεοπωλών Ηρακλείου, στο οποίο επανεξελέγη πρόεδρος ο κ. Θωμάς Φορτετσανάκης, Β' αντιπρόεδρος του Επιμελητηρίου Ηρακλείου, στοχεύει στην αναβάθμιση των κρεοπωλείων, στη σωστή ενημέρωση των καταναλωτών και στη συνεχή εκπαίδευση των επαγγελματιών του κλάδου.\nΤους τρόπους διεξαγωγής της έρευνας και τη μεθοδολογία που πρέπει να ακολουθηθεί συζήτησε εκτενώς η διοίκηση του Συνδέσμου Κρεοπωλών Ηρακλείου σε συνάντηση με τον πρόεδρο του Επιμελητηρίου Ηρακλείου κ. Μανώλη Αλιφιεράκη, ο οποίος επανέλαβε την αμέριστη στήριξη του Επιμελητηρίου Ηρακλείου σε όλες τις παραγωγικές δυνάμεις και τα επαγγελματικά σωματεία του Ηρακλείου.


Καλοπληρωμένο το διπλό της Μπάρτσα - anagnostis.org\nΑρχικήΑθλητισμόςΚαλοπληρωμένο το διπλό της Μπάρτσα\nΚαλοπληρωμένο το διπλό της Μπάρτσα\nΠρογνωστικά στοιχήματος και αναλύσεις σήμερα. Κυριακάτικες προβλέψεις από το webfreebets.com για Αγγλία Πρέμιερ Λιγκ και Ισπανία Λα Λίγκα.\n20 Μαρ 2021 - 20:53\nΓ’ Εθνική: Μία νίκη, μία ήττα και μία ισοπαλία για τις ομάδες της Αργολίδας\n9 Μαΐ 2021 - 20:50\nΟι Καταλανοί θέλουν να περάσουν από την σκληρή έδρα της Σοσιεδάδ για να μπορέσουν να συνεχίσουν να έχουν ελπίδες τίτλου. Και η αλήθεια είναι ότι με την εικόνα που έχουν τελευταία και τον Μέσι να έχει αφυπνιστεί μπορούν να πέράσουν νικητές από την Χώρα των Βάσκων με τις αποδόσεις της bet365 να είναι υπέρ τους.\nΣτο Λονδίνο, δύο ομάδες της πόλης αναμετρώνται για το γόητρο κυρίως, αφού βαθμολογικό ενδιαφέρον έχει η Γουέστ Χαμ, ενώ η Άρσεναλ θα σκέφτεται περισσότερο την Σλάβια Πράγας και τη συνέχεια στο Γιουρόπα Λιγκ. Ας δούμε τις σημερινές προβλέψεις από το webfreebets.com για Αγγλία Πρέμιερ Λιγκ και Ισπανία Λα Λίγκα.\nΓΟΥΕΣΤ ΧΑΜ – ΑΡΣΕΝΑΛ ΠΡΟΓΝΩΣΤΙΚΑ\nΔεν της πάει το Μάντσεστερ, καθώς μέσα σε δύο εβδομάδες ηττήθηκε από τις ομάδες της πόλης δύο φορές. Αυτή τη φορά ήταν η Γιουνάιτεντ που την κέρδισε με 1-0. Η γηπεδούχος είχε μια φλύαρη πρωτοβουλία στο πρώτο ημίχρονο, αλλά δεν απείλησε ιδιαίτερα. Αλλά και δεν απειλήθηκε. Στο δεύτερο όμως η Γιουνάιτεντ πέτυχε ένα γκολ νωρίς, στο 8ο λεπτό της επανάληψης, και μετά φρόντισε απλώς να μην απειληθεί. Και το έργο της το έκανε ευκολότερο η ατολμία της Γουέστ Χαμ.\nΗ ήττα από την Γιουνάιτεντ μπορεί να χαρακτηριστεί εντός προγράμματος και το κυριότερο δεν την έβγαλε εκτός διεκδίκησης μιας θέσης που οδηγεί στο Τσάμπιονς Λιγκ της επόμενης χρονιάς. Αυτό όμως που θα έπρεπε να προβληματίζει τους Λονδρέζους είναι ότι δεν μπόρεσαν να ορθώσουν ανάστημα απέναντι σε μια από τις ισχυρές της χώρας, και έχασαν ένα παιχνίδι χωρίς καν να το παλέψουν.\nΣτατιστικά Στοιχήματος: Εχει πετύχει 2 ή περισσότερα γκολ στα τέσσερα από τα τελευταία πέντε ματς εντός έδρας. Δείτε εδώ προβλέψεις από τα Ευρωπαϊκά Πρωταθλήματα.\nΣυνεχίζει στο Γιουρόπα Λιγκ, αν και έχασε από τον Ολυμπιακό με 0-1. Καλύτερη στο πρώτο ημίχρονο έχασε κλασικές ευκαιρίες για να προηγηθεί, αλλά ήταν άστοχη. Στο δεύτερο δέχτηκε το γκολ και αρκετή πίεση και ήταν τυχερή που δεν δέχτηκε κι άλλο γκολ και ταυτόχρονα άτυχη που δεν μπόρεσε να αξιοποιήσει κάποια από τις δικές της.\nΕπιστροφή στο πρωτάθλημα με ακόμη ένα λονδρέζικο ντέρμπι. Νικήτρια στο προηγούμενο, αφού κατάφερε να επιβληθεί της Τότεναμ με 2-1 και μάλιστα με ανατροπή. Απόλυτα δίκαιο το αποτέλεσμα και εκτός αυτού, η Άρσεναλ κρατάει ότι αν και βρέθηκε πίσω στο σκορ δεν απογοητεύτηκε και κυνήγησε άμεσα την ανατροπή.\nΣτατιστικά Στοιχήματος: Έχει σκοράρει στις 7 από τις τελευταίες 10 εξόδους της στην Πρέμιερ.\nΠΡΟΤΑΣΗ: Παιχνίδι που δεν αναμένεται να ξεφύγει σε ότι αφορά το σκορ, αλλά από την άλλη, από ένα γκολ μπορούν να το πετύχουν αμφότερες.\nΤαξίδεψε στην Γρανάδα και ηττήθηκε με 1-0, σε αγώνα όμως που εκείνη ήταν η καλύτερη ομάδα στον αγωνιστικό χώρο. Απλώς η Γρανάδα μπόρεσε και εφάρμοσε το γνωστό παιχνίδι της με σκληρή άμυνα και πίεση σε όλους τους χώρους και έτσι οι φιλοξενούμενοι δεν βρήκαν τις ευκαιρίες που υπολόγιζαν για να πετύχουν κάτι. Κάτι που δεν άλλαξε και μετά το 52ο λεπτό, όταν η Γρανάδα έκανε το 1-0, που έμελλε να είναι και το τελικό σκορ της αναμέτρησης.\nΉττα που την κάνει να ξεχνάει το όνειρο για είσοδο στην τετράδα και συμμετοχή στο Τσάμπιονς Λιγκ της επόμενης περιόδου, καθώς οι νίκες της Σεβίλλης έχουν φέρει την μεταξύ τους διαφορά στους εννέα βαθμούς και με δεδομένο ότι οι Ανδαλουσιάνοι δείχνουν να συνέρχονται από την αγωνιστική κρίση, η απόσταση αυτή φαντάζει δύσκολο να καλυφθεί.\nΣτατιστικά Στοιχήματος: Σκοράρει συνεχώς στις τελευταίες πέντε εντός έδρας αναμετρήσεις της.\nΗ ουραγός Ουέσκα δεν θα μπορούσε να αποτελέσει σοβαρό εμπόδιο για την Μπαρτσελόνα. Οι Καταλανοί από την αρχή είχαν την πρωτοβουλία των κινήσεων και δημιουργούσαν επικίνδυνες καταστάσεις μπροστά από τα καρέ της φιλοξενούμενης. Κατάφεραν και πέτυχαν δύο γκολ, αλλά δέχτηκαν και ένα στις καθυστερήσεις του ημιχρόνου. Απεκατέστησαν την τάξη σχεδόν με την έναρξη του δευτέρου και προς το τέλος πέτυχαν ακόμη ένα διαμορφώνοντας το τελικό αποτέλεσμα.\nΈτσι η διαφορά που τους χωρίζει από την κορυφή και την Ατλέτικο παρέμεινε στου 4 πόντους και οι ελπίδες τους για να καταφέρουν να τερματίσουν αυτοί πρώτοι παραμένουν ακέραιες. Βέβαια το πρόγραμμά τους είναι ελαφρώς πιο δύσκολο συγκριτικά με τους άλλους δύο συνδιεκδικητές του τίτλου, και περιλαμβάνει νίκες σε έδρες όπως το “Άνοέτα”. Μένει να αποδείξει ότι μπορεί.\nΣτατιστικά Στοιχήματος: Πετυχαίνει 2 ή περισσότερα γκολ στους έξι τελευταίους εκτός έδρας αγώνες της για την LaLiga.\nΠΡΟΤΑΣΗ: Να συμφωνήσουμε ότι η φετινή Μπαρτσελόνα δεν αποτελεί υπόδειγμα σταθερότητας και εμπιστοσύνης, αλλά τώρα τελευταία αρχίζει να θυμίζει την γνωστή ομάδα των προηγούμενων ετών. Και με αυτό το “πρόσωπο” μπορεί να περάσει από την δύσκολη έδρα της Σοσιεδάδ.\nΕπιλογή μας το διπλο σε απόδοση 1.95\nΠρογνωστικά στοιχήματος ποδοσφαίρου σήμερα και αναλύσεις στο webfreebets.com, όπως επίσης και πληροφορίες και αναλύσεις για τις νόμιμες στοιχηματικές που δραστηριοποιούνται στην Ελλάδα.\nΠροηγούμενο άρθροΜεγάλη ζήτηση για τις ελιές Καλαμών, με τιμές συμφέρουσες για τους αγοραστές\nΕπόμενο άρθροΆγιοι Θεόδωροι: Το άγνωστο εκκλησάκι του Κολοκοτρώνη στο Ναύπλιο μέσα από μία σχολική εργασία


Παγκόσμια Ημέρα για το Νερό! | Χανιώτικα Νέα\n22 Μαρτίου, 2016 10:46 πμ\nΣε ένα παγκόσμιο περιβάλλον, στο οποίο όλα αλλάζουν με επιταχυνόμενους ρυθμούς, το Νερό, η βασική πηγή ζωής, φαίνεται ότι αποτελεί στοιχείο ανταγωνισμού και περιοριστικός παράγοντας για την ανάπτυξη σε πολλές περιοχές του κόσμου. Τα τελευταία χρόνια, λόγω και της κλιματικής αλλαγής, όλο και πιο συχνά επανέρχεται στην επικαιρότητα το πρόβλημα της έλλειψης του νερού. Η ψευδαίσθηση της αφθονίας δεν επιτρέπει εύκολα να αποκαλυφθεί η αλήθεια, ότι μετατρέπεται σε αγαθό εν ανεπαρκεία λόγω της υποβάθμισης της ποιότητάς του και της μη ορθολογικής χρήσης του. Δυστυχώς το θυμόμαστε τις επετειακές μέρες και όταν βιώνουμε το πρόβλημα. Και στα Χανιά ζήσαμε το πρόβλημα πολλές φορές τα τελευταία χρόνια. Η φετινή χρονιά, από τις μέχρι σήμερα βροχοπτώσεις που είναι μειωμένες από 30% μέχρι και 50% σε διάφορες περιοχές του Νομού, θα είναι δύσκολη. Πρέπει να είμαστε έτοιμοι για να αντιμετωπίσουμε το πρόβλημα με επιτυχία, μια και τέτοιες καταστάσεις θα συμβαίνουν όλο και πιο συχνά.


Xiaomi FIMI X8 SE: το νέο foldable drone των Κινέζων, δικό σας στα 375€!! [coupon] - GizChina Greece\nXiaomi FIMI X8 SE: το νέο foldable drone των Κινέζων, δικό σας στα 375€!! [coupon]\nTo Xiaomi FIMI X8 SE μπορείτε να το αποκτήσετε στην τιμή των 375€ με το κουπόνι 502c6b. Επιλέξτε Air Parcel Registered (και Tarrif Insurance) για να σας επιστρέψουν τυχόν έξοδα τελωνείου. Αφαιρέστε το Shipping Insurance για να δείτε την τελική τιμή!\nNext post Mi MIX 3 review: δικαιολογημένα... το βαρύ πυροβολικό της Xiaomi!\nPrevious post Nokia 210: επίσημο για βασικά καθήκοντα στα 30 ευρώ


posted by sorry_girl @ 10:53 π.μ. 20 comments\nposted by sorry_girl @ 2:58 μ.μ. 15 comments\nposted by sorry_girl @ 1:28 μ.μ. 15 comments\nposted by sorry_girl @ 12:17 μ.μ. 30 comments\nposted by sorry_girl @ 2:22 μ.μ. 18 comments\n"Σαν τις φλόγες του αναπτήρα που κάψανε το σκηνικό.."\nΞαναγυρνάω. Είμαι σίγουρη, θα είσαι πάλι δικός μου. Το μαύρο μας. Όλα ασθενούσαν γύρω μας. Σαν τίποτα να μην ήταν αρκετό, πέρα από μας, έξω από μας. Το λεωφορείο φτάνει στην γριά πόλη, χάνομαι μες στο μυαλό μου, ώρες πορείας, μα πως βρέθηκα έξω από το σπίτι σου; Σου χτυπάω, άνοιξε μου, είμαι εγώ, ο φιλαράκος σου, ο σύντροφος, η ερωμένη σου, θυμάσαι; Τις πρώτες εκείνες ώρες που ακούσαμε τα πρωινά σκουπιδιάρικα, μόλις που χάραζε, κρατούσαμε τσιγάρα και θυμιάτιζες το κορμί μου, η μέση μου ανάμεσα στα χέρια σου, τα πόδια μου μπερδεμένα στα δικά σου. Με ρώτησες αν σ’ αγαπάω μωρέ καθόλου. Άκουσα τον θόρυβο και νομίζω ότι είπα ναι. Σκέτο ναι. Δεν ήταν κάτι άλλο, παρά το σχήμα του δώρου σου στα χέρια μου. Ο όφις και το κρίνο με αφιέρωση από τον πρίγκηπά μου, μια ολόκληρη σελίδα στο άλλο μου όνομα, τι ιδιοτροπία κι αυτή να μη με λες με το κανονικό μου ποτέ παρά μόνο όταν ήσουνα θυμωμένος. Ο πύργος ήταν από τότε υποθηκευμένος και εσύ τόσο μακρινά δικός μου. Περπατάς όμορφα, με καμάρωσες και σου χαμογελούσα θρυμματισμένα, πως μπορούσα να σου πω την αλήθεια. Και τώρα χτυπάω την πόρτα σου, βλέπω μέσα από το λερωμένο σου τζάμι, η ηλίθια τρύπα σου είναι άδεια. Σπρώχνω την πόρτα και ανοίγει, μα ποιος πέθανε εδώ; Άδειο, άδειο, μόνο κάτι τσαλακωμένες φωτογραφίες με γυρισμένες άκρες, είμαι εγώ και εσύ στα ασπρόμαυρα με ζωγραφισμένα μάτια και μαλλιά ανακατεμένα, μόνο κάτι μάσκες ξεβαμμένες και μια σημαία του Νότου σκισμένη στα τρία και το παλιό ψυγείο με τα δυο ορφανά ποτήρια “σαν να πίνουμε μαζί”. Γυρνάω στο χώρο, τόσο λίγα τετραγωνικά πως γίνεται να μη σε βλέπω, μπαίνω μες στο μπάνιο και θυμάμαι, βλέπω τα σημάδια στους τοίχους, τον καθρέφτη μισό, το δίπλωμα δυο κορμιών στα πλακάκια να σε σηκώνω και να ξαναπέφτεις, ”σήκω μωρό μου, δεν φεύγω, δεν σταματάω, ζωή χωρίς εσένα;”\nΟι τοίχοι είναι βαμμένοι, παράδοξο σε τόση εγκατάλειψη μα που είσαι γιατί δεν είσαι εδώ, ακόμα ψάχνω και πια δίνω φιλιά σου στόμα της παράνοιας, ναι την θυμάμαι, από παλιά, βλέπεις τίποτα δεν ξέχασα, ούτε την πόρτα του αυτοκινήτου να κλείνει μες στην νύχτα, ούτε τα μπουκάλια να σπάνε στους τοίχους ούτε τίποτα ούτε όλα.\nΔρόμοι και πλατείες, στενά και άσφαλτος, ρόδες.\nΤώρα κατάλαβες γιατί θα ξανατυλίξω τα πόδια στην μέση του, αλλά ποτέ δεν θα τα μπλέξω με τα δικά του;\nΜε μια ανάσα. Σαν τη δική σου στο αυτί της. Ψυχή μου.\nposted by sorry_girl @ 2:48 μ.μ. 12 comments\nposted by sorry_girl @ 1:31 μ.μ. 16 comments\nposted by sorry_girl @ 10:50 π.μ. 22 comments\nposted by sorry_girl @ 10:47 π.μ. 22 comments\nΝύχτα. Νύχτα τη νύχτα. Χαράζει. Κρύο. Κάτι εργάτες ανάβουν φωτιά έξω από την οικοδομή. Κατεβαίνω το δρόμο. Δεν φόρεσα κάτι ζεστό από πάνω. Που πάω; Δεν έχει σημασία, προχώρα. Τους βλέπω να ζεσταίνουν τα χέρια τους. Μυρίζει καμμένο λάστιχο σαν κι αυτά που έκαιγαν γύρω από τις σκηνές να μην πλησιάζει τίποτα. Με την άκρη του ματιού πιάνω περαστικές σκόνες να αιωρούνται. Ψάχνω τσέπες. Προσπερνώ χαρτιά διπλωμένα, ταυτότητα, στυλό. Βρίσκω τσιγάρα. Είμαι πάλι 17 χρονών. Κόβω τα μαλλιά μου κοντά, να μείνει μόνο ένας πόντος δεξιά και μια τούφα αριστερά. Τα υπόλοιπα όρθια. Ξαναμικραίνω και γελάω λιγότερο. Πάλι δανείζομαι αγκαλιές, παλεύω να πείσω για επιστροφές και ποτέ δεν γίνονται δεκτές. Σιγοψιθυρίζω κάτι για τους ερωτευμένους σχιζοφρενείς, για ακροβάτες και μηχανές που σέρνουν τη νύχτα. Νύχτα τη νύχτα. Ο δρόμος ισιώνει, μακραίνει. Ήταν λέει. Η συνάντηση στην γωνία όπως τόσα χρόνια. Πίσω μου με σταυρώνουν να πάνε όλα καλά. Και δεν έχω καν την αντοχή να πω ότι δεν έχει σημασία πως θα πάνε. Αρκεί να πάνε. Εγώ το ξέρω, εγώ το έχω λύσει, εγώ το πιστεύω. Πως θα πάω βόρεια, γιατί ο Νότος δεν μου πάει. Δεν αντέχω τη ζέστη ρε φίλε. Ακούς έτσι; Κάτσε να δεις τι γινότανε. Θυμάσαι τότε που είχες φέρει εκείνη την σακούλα από την Ξάνθη; Και καθόμασταν βράδυ μέσα στ’ αμάξι με τα παράθυρα σφαλιστά; Πως γελάγαμε; Σαν να μην υπήρχε περίπτωση να ξημερώσει. Ρε συ δεν χώραγα. Ούτε τότε, ούτε τώρα.\nΠολύ πρωί, τρένο για Μοναστηράκι. Δουλειά μέχρι το μεσημέρι και μετά μπύρες στους Διόσκουρους μέχρι που σουρούπωνε. Κάτι κουβέντες για ηχογράφηση θυμάσαι; Δεν είχε τόσο κόσμο τότε. Ήταν πιο ήρεμες αυτές οι γειτονιές. Μέσα στου Ψυρρή υπήρχαν μόνο κάτι μικρές βιοτεχνίες, μαγαζιά με φτηνά χαρτιά, αποθήκες και πουτάνες. Κάτι γερασμένες πουτάνες με ένα τσιγάρο μόνιμη προέκταση της νύστας τους. Κι όταν γυρνούσα φορτωμένη με κέρναγε τυρόπιτα και καφέ. Καμάρωνε που με είχε μαζί του, στο μαγαζί. Που με αγκαλιάζανε οι μεταφορείς, οι σιδεράδες, οι οδηγοί. “Η κόρη μου ρε, είδες πόσο μου μοιάζει;” Και όλοι μου χαϊδεύανε το μάγουλο και κλείνανε το μάτι. Αν του πηγαίναν κόντρα θα τους έσκιζε στο τάβλι και δεν έλεγε να πληρώνουν όλο αυτοί. Όταν μεγάλωσα με κέρναγε μπύρες. Και καμάρωνε. ”Η κόρη μου ρε, είδες πόσο μεγάλωσε; Κούκλα είναι και έχει και μυαλό εε; Πρώτη μαθήτρια είναι”. Όταν σε είδε για πρώτη φορά, ήταν εκεί στο ίδιο μαγαζί. Μπήκε και συννέφιασε. Κατάλαβε. Σου έδωσε το χέρι να σε μετρήσει κι από τότε σε μέτραγε λειψό. Λίγο. “ Τι έγινε αλλάξατε μαλλιά με την κόρη μου ρε, ανάποδα τα ‘χετε ο ένας μακριά η άλλη κοντά!” Περάσαν τα χρόνια έφυγα από το σπίτι. Και τα καλοκαίρια που γύρναγα κατέβαινα να δουλέψω και πια μου έδινε τσιγάρα από τα δικά του. “Έλα πάρε τώρα τσιγαράκι, που δεν βλέπει η μάνα σου και πες μου πέρασες κανα μάθημα ή όλο στα μπαρ είσαι; Κάτσε έρχεται ο Χρήστος ο μεταφορέας. Έχασε την γυναίκα του στο είπα;\n-Να ρε, η κόρη μου είδες είναι και φοιτήτρια τώρα.”\nΑκόμα εκεί είμαι μπαμπά. Μόνο που δεν βλέπει κανείς. Και σου κλείνω το μάτι, σε κερνάω ένα τσιγάρο από τα δικά μου και κάτσε να δούμε μπάλα.\nposted by sorry_girl @ 2:58 μ.μ. 18 comments\nposted by sorry_girl @ 2:20 μ.μ. 17 comments\nposted by sorry_girl @ 1:29 μ.μ. 16 comments\nposted by sorry_girl @ 1:46 μ.μ. 12 comments\nposted by sorry_girl @ 11:15 π.μ. 16 comments


the Greek CLOUD » Διονύσου πλούς\nΤο υπερωκεάνειο Opera Mundi τραγουδά ραγισμένους τραγουδιάρηδες, Ρέμο και Moυτσινά, και πλέκει ψιλοβελονιά. Είναι εθνικό, με πλήρωμα γιατρούς, νοσηλευτές και ΠΟΕΔΗνιους ευρηματικούς. Δεν είναι πια κρουαζιερόπλοιο, μήτε μπαρκομπέστια, μήτε τράτα κουρελού και χιλιομπαλωμένη.\nΤου χρόνου συμπληρώνει δύο αιώνες από την καθέλκυσή του. Έχει πολλάκις ανανεωθεί με πλαστούς Πικάσο, αντίγραφα από κρητομυκηναϊκά καλλιτεχνήματα εις των πάτον των πισίνων του και τουλάχιστον μίαν υψίφωνον σε κάθε κατάστρωμα.\nΤο εκπαιδευμένο τσούρμο του περιλαμβάνει ορθόδοξον πλώρην, υπέρμαχον στρατηγέσσα στα καζάνια του, Μαορί εκχριστιανισθέντες, μεγαλεξανδρινισμένους Καλάς και ομογενείς εκ Μοψουεστίας, βαλκανίους και χαζαροπετσενέγους καμαρότους, ενώ δεν λειτουργεί πλέον ως ναρκαλιευτικόν.\nΑπεναντίας, εάν μία γερμανική νάρκη εκ Τορώνης έχει την αυτήν περίμετρο με ένα καβούκι από καρέτα καρέτα του Ακράθω, η ανίχνευσις τεσσάρων πεντάκις τρισεκατομμυρίων μίνι-ναρκών που οι αμαθείς καλούσιν κορονοϊές και επικολλώνται στα ύφαλα ενώ συνοδεύονται από σαλάχια πείθει πως αβούλιαχτο θα αμνηστευθεί.\nΑκούγεται παντού μελίγχροος μουσική που εκτελούν άνθρωποι της τέχνης και ενίοτε καθησυχαστικές διαβεβαιώσεις ηθοποιών και εν γένει Κοκλωνείων χαρακτήρων.\nEίναι μια καθαρή αντιμεταρρύθμιση\nΔεν σκοπεύω κανενός το δίκιο να προσβάλω. Αλλά τέτοια άκεφα ανταλλακτήρια ιδεών, όπως αυτά που καμαρώνουμε στην αραιωμένη μας Βουλή, καλύτερα να λείπουν. Η ύφεση δεν είναι σβησμένο ηφαίστειο. Οδηγούμαστε προς αυτήν με στόχο ομάδες από τον πληθυσμό ανενεργές και κοινωνικά άσκοπες. Τέτοιες μετακινήσεις ομάδων, μήτε ο Ιουστινιανός ο Ρινότμητος δεν ονειρεύτηκε. Όπως τον καημό για την Τρίτη ηλικία που υποτίθεται θα φεύγει «στα εξοχικά της» παράλληλα με τα παιδούδια που «θα σπουδάζουν» αλλά στα όρθια, επειδή «σχολειό» και «στέκι» δεν θα συνυπάρχουν.\nΗ κωμωδία του «όλα από το τηλέφωνο»\nΗ ψηφιακή Ελλάς, είναι μία φενάκη. Αποκλείεται να κινηθεί η χώρα με τους μισούς δημοσίους υπαλλήλους και με τέτοια ποσοστά ασυντόνιστων τρελούμπαλων.\nΗ τζαμπαμαγκιά της «αραίωσης»\nΜόλις μάθαμε πως «είδη αθλήσεως», «κομμωτήρια» και άλλα επαγγελματικά κελύφη, διαλέχτηκαν για να υπάρξει η δεκάτη των εργαζομένων, και κανένα άλλο κριτήριο. Όταν ο μοναδικός στόχος μας είναι να ευημερήσουν οι στατιστικές, δεν πρόκειται να μεθύσουμε με κανένα «κρασί του 21».\nΤο παρελθόν ως χαμένος παράδεισος\nΗ δήθεν συζήτηση για τις «μάσκες» εκφράζει μια γενικευμένη αμηχανία. Δεν υπάρχει, βλέπετε «πολεοδομική ιατρική» και «φιλοσοφία του βουλκανιζατέρ». Τα κράτη θα ρίξουν λεφτά στο πόπολο για να΄χουν να πορεύονται ώσπου να έρθει ένα γαμημένο εμβόλιο.\nΧωρίς λεφτά; βεβαίως χωρίς λεφτά!\nΑυτές οι κωμικοτραγικές «επιτροπές» που λειτουργούν ως «πολίτμπιρο εκφραστικού διαλόγου», μετατρέποντας τον δημόσιο τομέα σε «στρατόπεδο σκηνιτών», και η δομή μιας «πυραμίδας χωρίς κορυφή» δήθεν καθησυχαστικής (θυμήθηκα τον Αυγενάκη, που «ενημέρωνε» άνευ λόγου) δεν θα γίνουν καν βορά των επιθεωρήσεων, διότι πέρασε η μπογιά της άκεφης σάτιρας.\nΣε ένα τέτοιο ραβαΐσι, ποιός μπορεί να μη μεθύσει! Το μόνο που μας έλειπε είναι οι εκλογές!


Αστέρας Τρίπολης: Για τη νίκη με Ατρόμητο - Onsports.gr\nOnsports Team\t04 Οκτωβρίου 2013, 18:24\nΑστέρας Τρίπολης: Για τη νίκη με Ατρόμητο\nΧωρίς εκπλήξεις ολοκληρώθηκε η προετοιμασία του Αστέρα Τρίπολης ενόψει του αγώνα με τον Ατρόμητο το Σάββατο στο «Θ. Κολοκοτρώνης».\nΟ Στάικος Βεργέτης δεν εξέπληξε με την ανακοίνωση της αποστολής, με τον Ζαραδούκα να μένει εκτός πλάνων λόγω ίωσης. Στη 18άδα συμπεριλήφθηκε ο Σέτι. Στόχος φυσικά είναι η νίκη, προκειμένου ο Αστέρας να παραμείνει στις υψηλές θέσεις της βαθμολογίας, ενώ η διοίκηση περιμένει και αρκετό κόσμο στο γήπεδο, καθώς πάντα τα παιχνίδια με τον Ατρόμητο κρύβουν συγκινήσεις.\nΣτην αποστολή του Αστέρα συμμετέχουν οι: Ερνάντεζ, Μπαντής, Τσαμπούρης, Κοντοές, Πιπίνης, Σέτι, Λισγάρας, Γκόιαν, Κουρμπέλης, Ζησόπουλος, Εντό, Ουσέρο, Ναβάρο, Ντε Μπλάσις, Γκρατσίνι, Μπαράλες, Χουάνμα και Καράσκο.


5 μαγικές παραλίες για να κολυμπήσεις στην Πάρο | BOVARY\nΑπό τα ωραιότερα νησιά των Κυκλάδων, η Πάρος φιγουράρει στις πρώτες θέσεις των προτιμήσεων των επισκεπτών. Ένα γραφικό νησί με ωραία αρχιτεκτονική, γραφικά χωριά, ενδιαφέρουσα γαστρονομία και φυσικά καταπληκτικές παραλίες.\nΗ Πάρος, το τρίτο μεγαλύτερο νησί των Κυκλάδων, είναι ένας προορισμός που θα σε κερδίσει από τη πρώτη σου επίσκεψη. Ζευγάρια, παρέες αλλά και οικογένειες κατατάσσουν την Πάρο ανάμεσα στα καλύτερα νησιά για διακοπές στην Ελλάδα κι αυτό δεν είναι τυχαίο. Η πολύπλευρη εικόνα της βοηθάει τους επισκέπτες να περάσουν καλά, ανάλογα με τις προτιμήσεις τους.\nΕίτε προτιμάς πιο ήσυχες διακοπές, είτε θέλεις να κάνεις dolce vita -όση επιτρέπεται λόγω των μέτρων για τον Covid-19- το μόνο σίγουρο είναι πως στην Πάρο θα βρεις εκείνα τα μέρη που σου ταιριάζουν χαρίζοντας σου μοναδικές στιγμές.\nΟι επισκέπτες που θέλουν να απολαύσουν βουτιές σε ωραίες παραλίες του Αιγαίου αυτό το νησί θα τους αποζημιώσει και με το παραπάνω. Οι επιλογές είναι πολλές -ευτυχώς και καλές- αλλά εμείς ξεχωρίσαμε 5 παραλίες του νησιού για κολυμπήσεις, να απολαύσεις τον ήλιο με θέα τα καταγάλανα νερά του Αιγαίου.\nΑπό τις ωραιότερες παραλίες του νησιού, η οποία βρίσκεται στη βορειοανατολική πλευρά, ακριβώς απέναντι από τη Νάξο. Η αμμουδιά είναι πεντακάθαρη, τα τιρκουάζ νερά αρκετά δροσερά με το μεγαλύτερο μέρος να είναι οργανωμένο. Η Σάντα Μαρία είναι η αγαπημένη των surfers, ενώ την προτιμούν οι παρέες με νέο κόσμο. Λίγα χιλιόμετρα πιο πέρα είναι η μικρή Σάντα Μαρία, την οποία προτιμούν κυρίως οι οικογένειες.\nΑπό τις πιο φωτογραφημένες παραλίες του νησιού, βρίσκεται στη δυτική πλευρά της Νάουσας. Στην παραλία Κολυμπήθρες, οι βράχοι από γρανίτη έχουν διάφορες αφηρημένες μορφές εξαιτίας του ήλιου και της αλμύρας της θάλασσας και παρουσιάζουν μεγάλο ενδιαφέρον. Οι βράχοι μοιάζουν με γλυπτά και έχουν κάνει διάσημη την παραλία σε όλη την Ελλάδα. Θεωρείται ένα από τα πιο ινσταγραμικά μέρη της Πάρου.\nΤο όνομό της αποτυπώνει απόλυτα την ομορφιά της παραλίας με την άσπρη άμμο και τα πεντακάθαρα νερά, όπου δεν χορταίνεις να κολυμπάς. Το μισό μέρος της παραλίας είναι οργανωμένο και το άλλο όχι, οπότε μπορείς να επιλέξεις ποιο σου ταιριάζει περισσότερο. Στη συγκεκριμένη παραλία γίνονται οι αγώνες των Windsurfers. Η Χρυσή Ακτή είναι από τις παραλίες που έχει Γαλάζια Σημαία.\nΗ παραλία της Αλυκής βρίσκεται στο νοτιότερο σημείο του νησιού κι έτσι ονομάζεται το γραφικό ψαροχώρι, το οποίο προτιμούν κυρίως οι οικογένειες. Η παραλία είναι καθαρή με γαλάζια νερά και προστατεύεται από τους ανέμους. Στο πίσω μέρος είναι η παραλία Πίσω Αλυκή, η οποία έχει άσπρα βότσαλα, ενώ τα νερά είναι το ίδιο καταγάλανα.\nΟ φάραγγας -με τις «φαραγγούλες» του- είναι μια παραλία οργανωμένη με πεντακάθαρα νερά και ψιλή άμμο. Για να φτάσεις σε αυτήν την υπέροχη παραλία που θα απολαύσεις τις βουτιές σου, θα ακολουθήσεις ένα μικρό μονοπάτι, το οποίο βγαίνει σε τρία πανέμορφα κολπάκια και ο καθένας επιλέγει όποιο του ταιριάζει.


Νέο πεδίο μάχης... το σύμπαν! | Cretalive ειδήσεις\nΈβαλε φωτιά σε κλεμμένο φορτηγό και κινδύνευσε δασύλλιο στην Ευκαρπία\nΚεραμέως για τραυματισμό φοιτητή στο ΑΠΘ:«Τι δουλειά έχει ο οποιοδήποτε να μπλοκάρει την ανέγερση μιας βιβλιοθήκης;»\nΤι έδειξαν τα rapid test την Παρασκευή,στην Κρήτη\n26 ΙΑΝΟΥΑΡΙΟΥ 2022 / 19:16\nΝέο πεδίο μάχης... το σύμπαν!\n"The world is not enough" για ανταγωνισμό.\nΤο διάστημα είναι το νέο στρατηγικό, οικονομικό και ασφαλιστικό πεδίο μάχης των μεγάλων δυνάμεων.\nΤο ζήτημα αυτό βρέθηκε στο επίκεντρο των συζητήσεων στην Ευρωπαϊκή Διάσκεψη για το Διάστημα που πραγματοποιήθηκε στις Βρυξέλλες.\nΗ Ευρωπαϊκή Ένωση θέλει να διατηρήσει και να ενισχύσει τη θέση της σε αυτόν τον ανταγωνισμό. Ορισμένοι στρατηγικοί ανταγωνιστές προσπαθούν πράγματι να περιορίσουν ή και να εμποδίσουν την πρόσβαση στο διάστημα, σύμφωνα με τον Γάλλο υπουργό Ενόπλων Δυνάμεων.\nΣύμβολο αυτών των τριβών: η εκτόξευση πυραύλου τον Νοέμβριο από τη Ρωσία για την καταστροφή ενός δορυφόρου της.\nΗ πράξη αυτή θεωρήθηκε ανεύθυνη από την Ουάσιγκτον και το ΝΑΤΟ. Για την Ευρωπαϊκή Επιτροπή, οι εντάσεις αυτές δείχνουν τη σημασία της ασφάλειας και της κυριαρχίας στο διάστημα.\n«Το διάστημα είναι ένας χώρος που αμφισβητείται όλο και περισσότερο. Είναι ένας στρατηγικός χώρος. Είναι μια περιοχή που πρέπει να προστατευθεί, που πρέπει να υπερασπιστεί, και για εμάς τους Ευρωπαίους. Το είδαμε πρόσφατα με ό,τι συνέβη κατά τη διάρκεια μιας εκτόξευσης δορυφόρου, η οποία άφησε παντού συντρίμμια και η οποία θα μπορούσε να θέσει σε κίνδυνο τους δικούς μας αστερισμούς, τους δικούς μας κυρίαρχους αστερισμούς, και νομίζω ιδιαίτερα σε εκείνους που είναι τόσο χρήσιμοι για την καθημερινή μας ζωή: Ο Γαλιλαίος, ο Κοπέρνικος», τόνισε ο Επίτροπος για την εσωτερική αγορά Τιερί Μπρετόν.\nΚάθε χρόνο δεκάδες δορυφόροι στέλνονται στο διάστημα. Κατά μέσο όρο, η Κίνα πραγματοποίησε μία εκτόξευση ανά εβδομάδα το 2021.\nΗ διαχείριση της διαστημικής κίνησης αποτελεί επομένως μείζον ζήτημα, διότι ο κίνδυνος σύγκρουσης είναι πάντα μεγαλύτερος και τα συντρίμμια μπορούν να μετατραπούν σε επικίνδυνα βλήματα.\nΑλλά και η απώλεια ενός δορυφόρου θα είχε πολύ πραγματικές, ακόμη και επικίνδυνες, συνέπειες στη Γη. Για παράδειγμα, ένα smartphone χρησιμοποιεί καθημερινά δεκάδες δορυφόρους ανάλογα με τις εφαρμογές του χρήστη του.\n«Φανταστείτε οι δορυφόροι να απενεργοποιηθούν για μία ημέρα. Αυτό θα ήταν καταστροφή. Η πρόγνωση του καιρού θα ήταν πολύ κακή, εντάξει, μπορεί κανείς να πει ότι μπορούμε να ζήσουμε με βροχές και ηλιοφάνεια, αλλά έχει τεράστιες επιπτώσεις στην οικονομία. Η πρόγνωση του καιρού από το διάστημα συμβάλλει σε 61 δισεκατομμύρια ευρώ οικονομικά οφέλη για την ευρωπαϊκή οικονομία. Επομένως, τεράστιες οικονομικές επιπτώσεις από την πρόγνωση του καιρού. Πλοήγηση! Εάν απενεργοποιήσετε τους δορυφόρους πλοήγησης, φυσικά η πλοήγηση δεν λειτουργεί πλέον. Τηλεπικοινωνίες! Χρηματιστήρια! Τα πάντα εξαρτώνται από τους δορυφόρους σήμερα. Οπότε ναι, είμαστε ήδη απόλυτα εξαρτημένοι και αυτή η εξάρτηση θα αυξηθεί στο μέλλον», είπε ο Ζοζέφ Ασμπάχερ, Γενικός Διευθυντής της ESA, της Ευρωπαϊκής Διαστημικής Υπηρεσίας.\nΓια να ανταποκριθεί σε αυτόν τον κίνδυνο και να διασφαλίσει την ασφάλεια της ΕΕ, η Ευρωπαϊκή Επιτροπή πρόκειται να υποβάλει πρόταση για τη διαχείριση της διαστημικής κίνησης τον επόμενο μήνα.\nΠηγή: gr. euronews.com\nΔιάστημα Σύμπαν Πεδίο Μάχης\nΤο χρονικό της κατάληψης των δύο ελληνικών τάνκερ στον Περσικό Κόλπο\n03 / "Χάθηκε" ο φάρος και η θάλασσα από την ομίχλη\n05 / Τα 7 κορυφαία φρούτα για απώλεια βάρους\n06 / Τέλος οι μάσκες - Τί αλλάζει από την Τετάρτη 1η Ιουνίου\n07 / Σφοδρή σύγκρουση στο ΒΟΑΚ - Σε καλή κατάσταση δύο γυναίκες


ΠΕΡΙΕΧΟΜΕΝΑ: Αντίγραφο του Βιβλιου σκηνοθεσίας. Περιλαμβάνει: Διανομή ρόλων. Αναλυτικές οδηγίες για το φροντιστήριο και τις περούκες που χρησιμοποιούνται ανά σκηνή. Οδηγίες για την αναπαραγωγή του κάθε μουσικού κομματικού. Τροποποιήσεις στο κείμενο. Οδηγίες για το φωτισμό της παράστασης. Είσοδος - έξοδος ηθοποιών.\nΕΙΚΟΝΕΣ: Κατόψεις σκηνικού ανά πράξη.\nΕΝΘΕΤΑ: Φωτογραφίες σκηνικού πριν την παράσταση. Φωτογραφίες γενικών δοκιμών παράλληλα με το κείμενο. Σκίτσα με την κίνηση των ηθοποιών στη σκηνή.\n. Καλντερόν ντε λα Μπάρκα, Πέντρο - Συγγραφέας\n. Πρεβελάκης, Παντελής - Μετάφραση\nΑριθμός Σελίδων: σ.74


Ελέγχει τις απώλειές του το Χρηματιστήριο | Capital\nΠλησίον των 640 μονάδων επιχειρεί να παραμείνει το χρηματιστήριο Αθηνών αυτήν την ώρα, προσπαθώντας να υψώσει άμυνες στις πιέσεις που δέχεται η πλειονότητα των τίτλων, ενώ το κλίμα από τις διεθνείς αγορές είναι άκρως αρνητικό.\nΕιδικότερα, ο Γενικός Δείκτης καταγράφει απώλειες 1,17% στις 639,21 μονάδες, ενώ ο τζίρος είναι στα 21,8 εκατ. ευρώ και ο όγκος στα 19,9 εκατ. τεμάχια. Πτώση 1,34% καταγράφει και ο FTSE 25, στις 1.549,20 μονάδες, ενώ ο τραπεζικός δείκτης σημειώνει απώλειες 2,57% στις 344,25 μονάδες.\nΑν και στα πρώτα λεπτά της συνεδρίασης το ΧΑ δέχτηκε ισχυρότατες πιέσεις, φτάνοντας ακόμη και στη στήριξη των 630 μονάδων, πλέον οι απώλειες έχουν περιοριστεί ελαφρώς, με την αγορά να δέχεται κάποιες στηρίξεις από επιλεγμένους τίτλους, όπως είναι ο ΟΤΕ και ο Μυτιληναίος. Ωστόσο, οι αρνητικές διεθνείς επιρροές είναι τεράστιες, εξαιτίας της ανησυχίας για "επάνοδο" σε εξάπλωση του κορονοϊού σε Ασία και ΗΠΑ, την ώρα που αίρονται σταδιακά τα lockdown.\nΟι 630 μονάδες είναι η κύρια στήριξη στην παρούσα και επίπεδο που μπορεί να δώσει αντίδραση. Το πρωί "κράτησε", ωστόσο μία κατοχύρωση μπορεί να επιδεινώσει τις πωλήσεις. Με συνοπτικές διαδικασίες δοκιμάστηκε σήμερα και ο επίπεδο των 1.525 μονάδων στον FTSE 25, η διάσπαση των οποίων μπορεί να δώσει συνέχιση στις 1.500 μονάδες. Οι 1.545 μονάδες είναι η κοντινή αντίσταση που θα πρέπει να κατοχυρώσει η αγορά σε πρώτη φάση για να ανακόψει την ορμή της κίνησης.\nΠάντως, εκτός από τις διεθνείς επιρροές, οι εγχώριοι αναλυτές υπενθυμίζουν ότι από την Δευτέρα, 22 Ιουνίου, αλλάζουν σημαντικά οι σταθμίσεις σε ΓΔ και FTSE κάτι που μπορεί να φέρει σημαντική αύξηση τζίρου στο auction της Παρασκευής που μας έρχεται. Οι σταθμίσεις μειώνονται σημαντικά σε ΟΤΕ και ΕΕΕ ενώ ο τραπεζικός κλάδος αυξάνει την βαρύτητα του. Σίγουρα μπορεί να δούμε αλλαγές ειδικά από τα χαρτοφυλάκια των θεσμικών με τον τραπεζικό να ωφελείται σημαντικά.\nΟ τραπεζικός, όμως, συνεχίζει να είναι αδύναμος κρίκος μιας και του λείπουν κεφάλαια αν θέλει να μπορέσει να λειτουργήσει με όλες τις δυνάμεις του και να παρουσιάσει κέρδη στο μέλλον, σύμφωνα με τον Ηλ. Ζαχαράκη της Fast Finance. Σίγουρα ωφελείται από την πρόγραμμα εγγυήσεων λόγω της κρίσης κάτι που θα φανεί στα επόμενα τρίμηνα. Παράλληλα, το άνοιγμα της αυλαίας για τον τουρισμό έγινε με θεαματικό τρόπο από τον πρωθυπουργό στην Σαντορίνη με το αποτέλεσμα τέλος της σεζόν να παίξει σημαντικό ρόλο στο ΑΕΠ.\nΣτο ταμπλό τώρα, η Πειραιώς σημειώνει απώλειες 4,20%, με τον ΟΠΑΠ και την Jumbo να ακολουθούν με πτώση 3,61% και 3,35% αντίστοιχα. Άνω του 2% είναι οι απώλειες σε Eurobank, Alpha Bank, Εθνική, ΟΛΠ, Φουρλής, ΓΕΚ Τέρνα και Aegean.\nΟι απώλειες σε Ελλάκτωρ, ΕΧΑΕ, ΔΕΗ, Βιοχάλκο, Coca Cola, Titan και Λάμδα ξεπερνούν το 1%, ενώ ήπια πτωτικά κινούνται οι Τέρνα Ενεργειακή, ΑΔΜΗΕ και Ελληνικά Πετρέλαια. Στον αντίποδα, ήπια πτωτικά κινούνται οι Σαράντης, Motor Oil, Μυτιληναίος και ΕΥΔΑΠ, με τον ΟΤΕ να είναι στο +1,23%.


Δέρμα στην εγκυμοσύνη / Δεν λάμπουν όλοι στην εγκυμοσύνη! Οι ορμόνες αλλάζουν το δέρμα και προκαλεί ακμή, ξηρό ή λιπαρό δέρμα. Μην αγχώνεστε μετά τη γέννηση του μωρού σας θα γίνει όπως πριν! - Mothersblog.gr\nΔέρμα στην εγκυμοσύνη / Δεν λάμπουν όλοι στην εγκυμοσύνη! Οι ορμόνες αλλάζουν το δέρμα και προκαλεί ακμή, ξηρό ή λιπαρό δέρμα. Μην αγχώνεστε μετά τη γέννηση του μωρού σας θα γίνει όπως πριν!\nΔεν θα μπορείτε να κοιμηθείτε / Καθώς η εγκυμοσύνη σας εξελίσσεται και η κοιλίτσα σας μεγαλώνει, ο ύπνος σας θα γίνεται όλο και ποιο δύσκολος. Ξεχάστε τον ύπνο μπρούμυτα και εφοδιαστείτε με πολλά μαξιλάρια!\nΛιγούρες και αηδία / Ένα σύμπτωμα που ή θα σας κάνει να λιγουρεύεστε καθετί βλέπετε μπροστά σας ή που σκέφτεστε ή που θα σας κάνει να αηδιάζετε με καθετί δοκιμάζετε βλέπετε, σκέφτεστε ή τρώτε. Ναι, αυτό μπορεί να συμπεριλαμβάνει και τις σοκολάτες που μέχρι πριν λατρεύατε!\nΌλα αυτά αξίζουν Μόλις κρατήσετε το μωρό σας στην αγκαλιά σας, όλα τα παραπάνω θα είναι απλά μια γλυκιά ανάμνηση!\nΠρωινή αδιαθεσία / Η πρωινή αδιαθεσία είναι από τα πιο ενοχλητικά συμπτώματα. Υπάρχει ένα μικρό ποσοστό γυναικών που δεν νιώθει έντονα την πρωινή αδιαθεσία, αλλά υπάρχουν και γυναίκες που τρέχουν από το πρώτο μήνα μέχρι τον τελευταίο στο μπάνιο.\nΠρησμένα πόδια: Εδώ θα πείτε: «Βοήθεια, δεν αναγνωρίζω πια τα πόδια μου!». Όλη αυτή η επιπλέον πίεση από το αναπτυσσόμενο σώμα σας μπορεί να οδηγήσει σε πρησμένα πόδια, δίνοντάς σας αυτή την εμφάνιση που βλέπετε και στη φωτογραφία. Ξαφνικά τα κομψά σας παπούτσια δεν θα σας κάνουν...\nΤεράστια κοιλιά / Μήπως σας αποκάλεσε κάποιος «φάλαινα»; Οι άνθρωποι μπορεί να σας πουν ότι λάμπετε, ότι είστε κούκλα (και θα είστε πιστέψτε μας!) αλλά εσείς θα νιώθετε τεράστια σαν φάλαινα που ξεχάστηκε και που δεν μπορεί να σηκωθεί από τον καναπέ. Θα ζείτε με το φόβο να μην πέσει κάτι κάτω και δεν μπορείτε να το πιάσετε.\nΈξι φωτογραφίες που δείχνουν τα δυσάρεστα και αληθινά συμπτώματα της εγκυμοσύνης


Καλύτερος κατασκευαστής και εργοστάσιο ΧΗΜΙΚΗΣ ΑΓΚΥΡΑ | Jinggong\nΜια χημική άγκυρα είναι ένας νέος τύπος μπουλονιού αγκύρωσης που αποτελείται από χημικό φάρμακο και μεταλλική ράβδο. Τα προϊόντα μπορούν να χρησιμοποιηθούν για στερέωση δομών κουρτινών, εγκατάσταση μηχανημάτων και εξοπλισμού, εγκατάσταση προστατευτικών κιγκλιδωμάτων αυτοκινητόδρομου και γέφυρας και εγκατάσταση χαλύβδινων κατασκευών, παραθύρων και ούτω καθεξής\nΜέγεθος καρφιού Βάθος Τρύπας Τραβήξτε έξω το φορτίο (κιλά)\nΜια χημική άγκυρα είναι ένας νέος τύπος μπουλονιού αγκύρωσης που αποτελείται από χημικό φάρμακο\nκαι μεταλλική ράβδος. Τα προϊόντα μπορούν να χρησιμοποιηθούν για στερέωση δομών κουρτινών, εγκατάσταση μηχανημάτων και εξοπλισμού, εγκατάσταση προστατευτικών κιγκλιδωμάτων αυτοκινητόδρομου και γέφυρας και εγκατάσταση χαλύβδινων κατασκευών, παραθύρων και ούτω καθεξής.\nΗ χημική άγκυρα TH είναι μια διάσημη μάρκα στην Κίνα. Με την «υψηλής ποιότητας και οικονομικά αποδοτική», η άγκυρα ， τις τελευταίες δύο δεκαετίες, πέτυχε αναγνώριση από όλους τους χρήστες μας. Και έχουμε περισσότερους από 50 αντιπροσώπους στην αγορά της Κίνας, οι οποίοι θα εγγυηθούν στους χρήστες να λαμβάνουν καλές υπηρεσίες.\nΓιατί να τα χρησιμοποιήσετε\nΗ χημική αγκύρωση είναι μια τεχνική στερέωσης σε σκυρόδεμα και παρόμοια υποστρώματα που παρέχει μεγαλύτερη ευελιξία από τη μηχανική αγκύρωση.\nΜια μηχανική άγκυρα, όπως μια άγκυρα μανικιών, Dynabolt®, άγκυρα σφήνας ή άγκυρα πτώσης, εισάγεται στο σκυρόδεμα και διαστέλλεται κατά τη σύσφιξη. Αυτή η διαστολή αναγκάζει την άγκυρα να πιάσει το τοίχωμα της οπής και να παρέχει ένα εξαιρετικά ισχυρό κράτημα. Ενώ είναι μια πολύ δημοφιλής και οικονομική επιλογή, υπάρχουν, ωστόσο, ορισμένοι περιορισμοί.\nΛοιπόν, ποιο είναι το πλεονέκτημα μιας χημικής άγκυρας; Με χημική αγκύρωση, μια ρητίνη εγχέεται στην οπή πριν από την εισαγωγή του πείρου. Με αυτό, το χημικό ουσιαστικά γεμίζει όλες τις παρατυπίες και ως εκ τούτου καθιστά την τρύπα αεροστεγή και αδιάβροχη, με 100% πρόσφυση.\nΚαι με μηχανικές άγκυρες, κάθε προκαθορισμένο μέγεθος - μήκος (ενσωμάτωση) και διάμετρος - έχει τα δικά του όρια χωρητικότητας. Οι χημικές άγκυρες έχουν σχεδόν απεριόριστο βάθος ενσωμάτωσης, ώστε να μπορείτε να ενσωματώσετε οποιοδήποτε μήκος ράβδου στην οπή για να αυξήσετε τη χωρητικότητα φορτίου. Και αν επιλέξετε να χρησιμοποιήσετε μια τρύπα μεγαλύτερης διαμέτρου με παχύτερη ράβδο, αυξάνετε ξανά τη χωρητικότητα φορτίου.\nΌλα σε μικρά ισχυρά κουτιά και η ρητίνη θα συσκευαστεί ξεχωριστά.\nVison και στόχοι\nΘα εξερευνήσουμε την αγορά του εξωτερικού και θα αφήσουμε τους χρήστες να έχουν περισσότερες επιλογές.\nΜέχρι το 2021, τα προϊόντα από ανοξείδωτο χάλυβα 304 και ανοξείδωτο χάλυβα 316 θα φέρουν επίσης στην αγορά.\nΠροηγούμενος: WEDGE ANCHOR (ΜΕΣΩ ΜΠΟΛΤ)\nΕπόμενο: ΜΑΚΡΥ ΚΑΡΥΔΙ\nΧημική άγκυρα από ανοξείδωτο χάλυβα


Ζένια Σολδάτου: Από τα club στην παραλία | LifeViews\nΗ Ζένια Σολδάτου είναι ακόμα μια εντυπωσιακή Ελληνίδα με χιλιάδες φίλους να την ακολουθούν πιστά όπου κι αν εμφανίζεται. Αυτή τη φορά όμως τόλμησε να κάνει μια φωτογράφηση με bikini σε παραλία της Χαλκιδικής.\nΓια όσους δεν την γνωρίζουν θα πρέπει να αναφέρουμε ότι η Ζένια Σολδάτου ανήκει στο ζώδιο της Παρθένου, και από τα 17 της χρόνια λαμβάνει μέρος σε φωτογραφίσεις και επιδείξεις μόδας, ενώ έχει συνεργαστεί σε μεγάλα και επώνυμα νυχτερινά κέντρα ως χορεύτρια\nΗ Ζένια Σολδάτου ήταν από τις κοπέλες που προσπάθησε από μικρή ηλικία να κάνει τα όνειρά της πραγματικότητα. Έτσι, ήδη από τα 17 χρόνια της δοκίμασε τις αντοχές της στον χώρο της show biz, και τα κατάφερε μια χαρά αφού έχει πραγματοποιήσει φωτογραφίσεις για περιοδικά μόδας και διαφημιστικές καμπάνιες, ενώ παράλληλα συμμετείχε και σε επιδείξεις.\nΣτην πορεία τελείωσε τις σπουδές της στις τουριστικές επιχειρήσεις, ενώ ξεχωριστή θέση στη ζωή της είχε πάντοτε και ο χορός.\nΗ Ζένια, με τον χορό έχει γίνει αναγνωρίσιμη, και αυτό την οδήγησε να συνεργαστεί με πολύ γνωστά νυχτερινά κέντρα διασκέδασης της βόρειας Ελλάδας, της Κρήτης και της Κύπρου, ενώ έχει πάρει μέρος και σε video clip γνωστών τραγουδιστών όπως ο Τus και Σάκης Βέρρος.\nΣε παλαιότερη συνέντευξή της είχε αναφέρει ότι θέλει «να πετύχει στην ειδικότητά της και να ταξιδέψει σε όλο τον κόσμο».\nΕίναι από τις κοπέλες που αγαπάει την γυμναστική, ενώ ταυτόχρονα δηλώνει πως είναι «νευρική και ανυπόμονη».\nΠιστεύει ότι όλοι την προσέχουν για «τα μάτια και η δυναμικότητά της», που εδώ που τα λέμε η απάντησή της την κάνει στα δικά μας μάτια πολύ μετριόφρων..\nΜας εντυπωσίασε όταν απάντησε για το φλερτ, αφού υποστήριξε ότι «θεωρείται πλέον άγνωστη λέξη στην εποχή μας. Τη θέση του έχει πάρει το «Πώς λέγεσαι στο fb να σου κάνω αίτημα φιλίας;».\nΕίναι πολύ συνεσταλμένη και πατάει στη γη όταν απαντάει για τον ιδανικό άντρα που θέλει στο πλευρό της. Η εμφάνιση παίζει κάποιον ρόλο, αλλά δεν είναι αυτή που θα την κρατήσει σε μια σχέση. Γενικότερα, δεν της αρέσουν οι νορμάλ τύποι. Θέλει να έχουν την τρέλα τους, αλλά και αυθορμητισμό.\nΑυτά όμως που πρέπει να συγκρατήσουμε για τον χαρακτήρα της είναι η μεγάλη της αγάπη για τον χορό, και τη γυμναστική, και πιστεύει στην ειλικρίνεια μεταξύ των ανθρώπων. Της αρκεί αυτό.\nΤης αρέσει η Θεσσαλονίκη, και δηλώνει δυσπρόσιτη, απόμακρη στην πρώτη γνωριμία, σιχαίνεται τη διπροσωπία, είναι απόλυτα ειλικρινής με τους ανθρώπους και αυτό δεν αρέσει σε όλους.\nΔείτε τη στο Facebook.com\nΆρχισε να ξεδιπλώνει όμως το ταλέντο της από παραλία της Πρέβεζας με φωτογραφίες που τράβηξαν ταλαντούχοι φωτογράφοι της περιοχής, καθώς από μικρή είχε στόχο το μόντελινγκ.\nΔείτε και μια παλιότερη ακόμα συνέντευξή της στο ifresh.gr\nBIKINIINSTAGRAMSEXYΕΛΛΗΝΙΔΑΕΛΛΗΝΙΔΑ ΧΟΡΕΥΤΡΙΑΖένια Σολδάτου\nPrevious ArticleΑσημίνα Αρβανιτάκη: Η Ελληνίδα «Αϊνστάιν»\nNext ArticleTanna: 2 φυλές. Μια αγάπη\nH Emily Ratajkowski κάνει μπίζνες στο Instagram\nΠαίκτρια με σούπερ bikini στο Survival Secret\nΔήμητρα Αλεξανδράκη: Στη Μύκονο μαζί με τον σύντροφό της\nΒαλένθια Διγενή: Η πιο «καυτή» τραγουδίστρια\nH Claudia Romani έστησε σκηνή στην παραλία\nΑφιέρωμα των «New York Times» στην ομογενή καλλονή Kayla Itsines


Στιγμές: [στο Γουλά Νεστάνης ή οικισμό Κηπιανά (Τσιπιανά) 10.08.2019]\n[στο Γουλά Νεστάνης ή οικισμό Κηπιανά (Τσιπιανά) 10.08.2019]\nΑνατολικά τής αρκαδικής πόλης Νεστάνη (υψ. 674 μ.), στο βορειοδυτικό άκρο του όρους Κτενιάς δεσπόζει ο βράχος Γουλάς ή Κουλάς, που στα τούρκικα σημαίνει οχυρό (υψ. βράχου 1070 μ.). Στους δυτικούς πρόποδες τού βράχου, σε υψ. 915 μ., βρίσκεται η Ιερά Μονή Παναγίας Γοργοεπηκόου.\nΣτην πεπλατυσμένη κορυφή τού, με απόκρημνα πρανή, βράχου βρίσκονται λιγοστά ερείπια τού βυζαντινού οικισμού Κηπιανά ή Τσιπιανά, μεταξύ των οποίων τού Ι.Ν. της Ανάληψης τού Σωτήρος και ενός πύργου τμήματος κάστρου (που ενδέχεται να χτίστηκε επί φραγκοκρατίας) καθώς και το σύγχρονο εκκλησάκι τού Αη Γιώργη. Σημειώνουμε ότι ερείπια οχυρωματικών έργων βρίσκονται και χαμηλότερα, στους πρόποδες τού λόφου (βλέπε 2η φωτογραφία).\nΤο κάστρο δεσπόζει τού κάμπου τής Μαντινείας και του δρόμου προς την Τρίπολη αλλά δεν συνδέεται με κάποιο ιστορικό γεγονός. Χαμηλά στους πρόποδες υπάρχουνε στάνες αιγοπροβάτων, τα οποία βόσκουνε στο λόφο, ενίοτε δε ξεφεύγουν από το κοπάδι και ανεβαίνουνε προς την κορυφή!\nΓια να φτάσουμε σε αυτό ακολουθούμε το καλά σημαδεμένο μονοπάτι από την τελευταία στροφή τού δρόμου πριν το μοναστήρι. Η διαδρομή είναι περί το 1,5 χλμ. και η υψομετρική διαφορά λιγότερη των 200 μ. αλλά το έδαφος είναι σαθρό με κατά τόπους έντονες κλίσεις και απαιτεί ιδιαίτερη προσοχή. Η θέα όμως από την κορυφή τού λόφου δικαιώνει την προσπάθεια.\nΕδώ όλο το φωτογραφικό αφιέρωμα σε μορφή αρχείου pdf.\nΑναρτήθηκε από Γιώργος Πρίμπας στις 14.8.19


Γιώργος Θ. Κανελλάκης: Μάνος Δανέζης : βιώνουμε τον Γ΄ Παγκόσμιο Πόλεμο\nΔρ. Μάνος Δανέζης. Ο Αστροφυσικός, ο Δάσκαλος που γυρίζει όλη την Ελλάδα και διδάσκει τον Ελληνισμό, ο Άνθρωπος που έχει ως μοτο της ζωής του το : "οι άνθρωποι θα έπρεπε να κάνουν τους τίτλους και όχι οι τίτλοι τους ανθρώπους" μας θυμίζει ότι ΗΔΗ είμαστε σε Παγκόσμιο Πόλεμο. Στον Γ' κατά σειρά.\nΣας παρακαλώ θερμά να δείτε, να ακούστε και κυρίως να σκεφτείτε όλα όσα λέει ο Δάσκαλος Δανέζης στον μονίμως εξαιρετικό Δημοσιογράφο Γιώργο\nΟ Δάσκαλος Μάνος Δανέζης, μεταξύ των άλλων είπε :\nΤο θέμα δεν είναι να βγούμε από το σπήλαιο του Πλάτωνα και να τρέξουμε να χωθούμε στο διπλανό σπήλαιο, αλλά να αντιληφθούμε την αξία της ελευθερίας.\nΤα σημερινά, όσα βιώνουμε, είναι συνέχεια της συμφωνίας της Γιάλτας και της μετέπειτα συμφωνίας, της Μάλτας με άγνωστο τελικό αποτέλεσμα. Και μπορεί να φαίνεται ότι όλα πάνε προς το κακό, να μη ξεχνούν ορισμένοι ότι υπάρχουν και οι ανατροπές ...\nΖούμε ένα Γ' Παγκόσμιο πόλεμο. Υπάρχει ένα σχέδιο ανακατανομής. Όλα γίνονται για την ενέργεια. Οι μεγάλοι παίκτες είναι οι ΗΠΑ, Ρωσία, Γερμανία.\nΗ παγκόσμια ιστορία διδάσκει ότι όταν υπάρχουν παγκόσμιες γεωπολιτικές ανακατατάξεις, τότε τα κόμματα διαλύονται, όχι όμως τυχαία, στις ομάδες που πρόσκεινται η κάθε μια στις μεγάλες δυνάμεις.\nΔεν χρειάζομαι καμία δικαιολογία για να υπερασπίσω την Πατρίδα μου. Θα την υπερασπίσω διότι την αγαπάω. Θα υπερασπίσω, αν συμβεί κάτι, την Πατρίδα μου αλλά δεν θα περιμένω να μου αγιάσει τα όπλα ο παπάς μιας και ξέρω ότι ο Χριστός δεν θέλει να σκοτωνόμαστε.\nΗ γαλλική επανάσταση δεν ήταν επανάσταση διαφωτισμού αλλά πεινασμένων.Δεν έχουμε δημοκρατία αλλά δημοκρατία αγγλικού τύπου. Διαμοιρασμού όσων έχει κάποιος. Εμείς θέλουμε Ελληνική Δημοκρατία.\nΘέλουμε μια ελληνική πολιτισμική επανάσταση. Θέλουμε επανάσταση από "κάτω" μιας και ο "επάνω" δεν σου παρέχει ποτέ τίποτα.\nΤο σύμπαν επηρεάζεται από τον βιοϋπολογιστή, δηλαδή από τον άνθρωπο. Μπορεί ο άνθρωπος να δυσκολεύεται να αντιληφθεί τα "ερωτευμένα" φωτόνια τον χώρο μινκόφσκι, τον ισομορφισμός, την κβαντική διεμπλοκή μεταβίβασης δεδομένων στο χώρο και στον χρόνο, ΌΜΩΣ σε 10 χρόνια θα έχουμε κβαντική τεχνολογία στους υπολογιστές, στα σπίτια μας.\nΕμείς με την σκέψη δημιουργούμε την αυριανή μας πραγματικότητα μιας και η σκέψη μας είναι ενεργητική. Και όταν λέω ότι την δημιουργούμε ΔΕΝ εννοώ ότι θα ζητήσουμε έντονα 100.000 € και θα μας έλθουν.\nΗ φύση δημιουργεί μόνο ότι έχει ανάγκη. Το σύμπαν δεν δημιουργεί τίποτα τυχαία και αν δεν τα έχει πλέον ανάγκη, τα καταστρέφει. Άρα, το θέμα δεν είναι ποιος έφτιαξε τον άνθρωπο, αλλά γιατί τον έφτιαξε !\nΟ Λεύκιππος, ο Δημόκριτος και οι προσωκρατικοί, που έχουν πει όσα διαπιστώνει σήμερα η σύγχρονη επιστήμη, ΔΕΝ διδάσκονται στα σχολεία. Και άλλοι τα έχουν πει. Προ χιλιάδων ετών. Από Ανατολικούς πολιτισμού.\nΔεν πρέπει να μας ενδιαφέρει το "ποιος το είπε" αλλά το αν τα είπε σωστά.\nΤα σοβαρά προβλήματα που απασχολούν τον άνθρωπο, δεν λύνονται με τσιτάτα από πολιτικούς και επιστήμονες.\nΗ σελίδα του Μάνου Δανέζη στο internet είναι η http://manosdanezis.gr/\nΜην αρκεστείτε στην ανάγνωση και στο άκουσμα της παρούσας ανάρτησης. Ξεφυλλίστε όλο του το site. Έτσι, μόνο κερδισμένοι θα βγούμε όλοι μας\nΑναρτήθηκε από Γιώργος Θ. Κανελλάκης στις 3:24 π.μ.


Λεωνίδας Ανδριανός: Λεωνίδας Ανδριανός;;..ΠΩΛΕΙΤΑΙ ΤΑΦΟΣ ...ΚΟΝΤΟΣ..!!\nΛεωνίδας Ανδριανός;;..ΠΩΛΕΙΤΑΙ ΤΑΦΟΣ ...ΚΟΝΤΟΣ..!!\n---Από τό ΠΡΟ-ΠΟ τήν περίμενε τήν ασπρη ημέρα μία φίλη μου,καί από αλλού τίς ηρθε. Μέχρι τότε, δέν ηξερε οτι μέσα στά ακίνητα υπολογίζονται καί οι τάφοι, καί οτι ειναι μιά ολόκληρη περιουσία, καί πού πολλές φορές, αξίζουν πολύ χρήμα!\n- Ετσι μιά ημέρα ξαφνιάστηκε, οταν εμαθε οτι από μία θεία της, κληρονόμησε ενα ...τάφο! ''Στήν αγαπητή μου ανηψιά Γεωργία, εκτός τήν ευχή μου,τίς αφήνω καί ενα τάφο πού βρίσκεται στό νεκροταφείο στήν Κόρινθο'' εγραφε η μακαρίτισα στήν διαθήκη της, Η φίλη μου ανατρίχιασε! Ανασήκωσε τόν γιακά της, καί προληπτική οπως ητανε,εφτυσε καί μιά καί δυό φορές τόν κόρφο της, καί ατάκα μέ πήρε τηλέφωνο!\nΚακό χρόνο νά εχει η μακαρίτισα η θεία μο εκεί πού τήν παραχώσαμε μού ειπε ταραγμένη!\nΓιατί, τί σού εκανε, τήν ρώτησα!\n-Τί μού εκανε ;; μού αφησε κληρονομιά ενα τάφο συνέχισε!\n-Εέέέ καί ;;Προσπάθησα νά τίς εξηγήσω! Μά τί λές χριστιανή μου,ο τάφος εχει μεγάλη αξία. Πολλές δραχμές, ιδίως αν ειναι σέ καλό σημείο, μπορεί νά αξίξει καί εικοσι!\n- Τί εικοσι, φάσκελα;\n- Οχι ρέ ορνιο,εκατομύρια τίς λέω !\n- Μά τόν τάφο, τόν χρειάζονται οι πεθαμένοι, καημένε! Τί μού λές τώρα χριστιανέ μου, θά αφήσει ενας μακαρίτης τόν κάτω κόσμο πού εχει ..παρκάρει, καί αναπαύεται, καί θά ερθει νά μού μετρήσει ντάγκα-ντούγκα εμένα εικοσι εκατομύρια;\n-Ρέ κορόϊδο, τόν τάφο τόν χρειάζονται οι πεθαμένοι, αλλά βρέ ορνιο - γκάριζα εγώ - αλλά τόν πληρώνουνε οι ζωντανοί!\n- Καί μού λές νά πάρω λεφτά από πεθαμένο, πού θά μέ πληρώσουν οι ζωντανοί ;;Καί τί νά τόν κάνουν οι ζωντανοί; Νά πηγαίνουν νά παίρνουν τόν υπνάκο τους, η νά παραθερίζουν εξυπνε ;;\n- Πήγε νά μέ σκάσει,αλλά αμέσως βάλαμε τά γέλια! Η κουβέντα, πήγε στό καλαμπούρι,καί τότε αρχισε τό χαζοπούλι, η δική μου, νά πονηρεύει. Καί μετά ενα μήνα, βάλθηκε νά τόν ξεφορτωθεί, από πάνω της, καί εβαλε αγγελία στήν εφημερίδα!\n- Πωλείται τάφος εν Κορίνθω' εγραφε. Καί τήν αλλη ημέρα,κιόλας αρχισαν τά τηλέφωνα. Τήν τρέλαναν, τήν τρελάρα! Αλλος μέ σοβαρό σκοπό, καί αλλος γιά πλάκα, ρωτούσαν!\n- Στήν Κόρινθο ειναι ο τάφος;\n- Βλέπει θάλασσα;\n- Μά τί σέ νοιάζει κύριέ μου, τάφο παίρνεις, δέν παίρνεις ρετιρέ !!\nΔέν αφήνεις τό δούλεμα κύριε!\n- Εμ, τί νά κάνω κυρία μου. Δούλεμα σού κάνω,πού δέν ντρέπεσαι, νά ξεχώνεις τά κόκκαλα τών γονιών σου, γιά νά τά οικονομήσεις καί νά τά παίξεις στό Λουτράκι στό Καζίνο! Τουλάχιστον κράτησέ τον γιά...ιδιοκατοίκηση!Ξάπλωσε μέσα καί αραξε, παλιο-καρακάξα!\n- Τόν κακό σου τόν καιρό,πού νά φάς τήν γλώσσα σου, παλιογρουσούζη, τού απάντησε, καί αρχισε τό λιβάνισμα!\n- Πήρε ομως καί ενας πού ενδιαφέρθηκε σοβαρά!\n- Μπορώ νά τόν ειδώ τόν τάφο κυρία μου! Κλειδιά εχει ;;\n- Κλειδιά;; τί κλειδιά μού λές χριστιανέ μου, τάφος ειναι, δέν ειναι ...γκαρσονιέρα!\n- Αάάά καλά θά πάω νά τόν ειδώ! Καί τήν αλλη ημέρα ξαναπήρε τηλέφωνο.Ξέρεται,δέν μού κάνει! Κοντός ειναι! Ειναι ενα καί πενήντα, εγώ ειμαι ενα καί εξήντα! Εέέέ νά μήν εχω λίγο νά απλώσω τα πόδια μου!Λυπάμαι, μακάρι νά χώραγα!!\n- Μπουρίνιασε η δική μου! Οχι ρέ νά μήν εχεις χώρο! Τί δηλαδή...\nτσάμικο θά χορέψεις ; Αει παράταμε καί σύ!\n- Καί τότε τό πήρε απόφαση,Τάφος υπάρχει, τάφο εχει, αντε τώρα νά ψάχνεις καί γιά μακαρίτη κοντό! Αχ ρέ θεία μου, τί μπελά πού μούβαλες!Τί γρουσουζιά μού αφησες,πού πλήρωσα καί τήν εφορία!Τί ατυχία μέ δέρνει θεέ μου! Χάθηκε μώρ΄μακαρίτισα, ενα οικόπεδο στήν Κηφισιά,καί ενα διαμέρισμα στήν Γλυφάδα;;\n- Εέέέ χάθηκεεεεεε!!\n( πρωτοδημοσιεύτηκε στήν εφημερίδα ΤΑ ΝΕΑ ΤΟΥ ΕΛΛΗΝΙΚΟΥ)\nΑναρτήθηκε από Λεωνίδας Ανδριανός στις 1:17:00 μ.μ.


Τα κοτόπουλα οπαδοί της Χάρτινης πρωταθλήτριας 2018 έβριζαν τα αδικοχαμένα αετόπουλα! | Όλα τα νέα του ΠΑΟΚ σε μια σελίδα\nΤα κοτόπουλα οπαδοί της Χάρτινης πρωταθλήτριας 2018 έβριζαν τα αδικοχαμένα αετόπουλα!\nΟπαδοί της αεκ που έχουν δεχθεί bullying στα παιδικά τους χρονιά δεν άντεξαν το τρομπόνι για 3η συνεχόμενη χρονιά και άρχισαν να βρίζουν τα αδικοχαμένα αετόπουλα που έχασαν την ζωή τους στα Τεμπη!\nΤα συνθήματα περιλάμβαναν μητέρες και αδελφές και από πλευράς ΑΕΚ, το σύνθημα «ΒΟΥΛΓΑΡΟΙ» και σύνθημα για τους νεκρούς φιλάθλους του ΠΑΟΚ στα ΤΕΜΠΗ.\nΠαρατηρητής ΔΕΑΒ:Η έκθεση του παρατηρητή αναφέρει:\nΜπασκετ17 mins πριν


SKU: FFA643952\tΚατασκευαστής: Formal Ferret Games\nTo High Rise είναι ένα παιχνίδι στρατηγικού κτισίματος πόλης, με λίγη διαφθορά. Μπορείτε να αποκτήσετε bonus για τις δράσεις σας παίρνοντας διαφθορά, μα το παιχνίδι θα τιμωρεί τους πολύ διεφθαρμένους παίκτες, και όλοι χάνουν πόντους για την διαφθορά στο τέλος του παιχνιδιού!\nΘα κάνετε όλες τις δράσεις - θα συλλέξετε πόρους, θα κατασκευάσετε κτίρια και να ξεπληρώσετε χάρες - με μία σειρά. Όπως τα άλλα παιχνίδια του αντίστοιχου είδους, μπορείτε να το πάτε όσο μακριά θέλετε, μα θα ξαναπαίξετε μονάχα όταν πάνε όλοι πάσο! Παίρνετε έναν πόντο νίκης για κάθε όροφο που χτίζετε. Οι κάτοικοι προσφέρουν δυνατές δράσεις που αλλάζουν κάθε παιχνίδι. Μπορείτε να συλλέξετε τις δράσεις τους, αν βρεθείτε στον χώρο του ή αν χτίσετε ένα κτίριο στην κάρτα του.\nΟ γύρος τελειώνει αφότου όλοι κάνουν έναν κύκλο στην σειρά των δράσεων. Οι παίκτες σκοράρουν πόντους για τα ψηλότερα κτίρια σε κάθε γειτονιά και σε κάθε παιχνίδι. Θα παίξετε 2 γύρους στο κανονικό παιχνίδι (περίπου 90-120 λεπτά στους 3-4 παίκτες) και 3 γύρους (δυόμιση ώρες) στο ολοκληρωμένο παιχνίδι. Αφού παίξετε τον αντίστοιχο αριθμό γύρων, χάνετε πόντους διαφθοράς και ο παίκτης με τους περισσότερους πόντους κερδίζει το παιχνίδι!


Ομαδικές Συνεδρίες - ΨΥΧΟΛΟΓΙΚΗ ΣΤΗΡΙΞΗ\nΗ ομαδική θεραπεία είναι μια μορφή ψυχοθεραπείας που έχει αποδειχτεί εξίσου ή περισσότερο αποτελεσματική από την ατομική ψυχοθεραπεία για μια σειρά ψυχολογικών δυσκολιών.\nΟι θεραπευτικές ομάδες είναι μικτές, βασίζονται στη συστημική προσέγγιση με έμφαση στην πρωταρχικότητα των οικογενειακών σχέσεων.\nΗ θεραπευτική ομάδα προσδοκάται να είναι ένας ασφαλής χώρος όπου άνθρωποι με διαφορετικές ιστορίες και διαφορετικά αιτήματα για βοήθεια θα ωφεληθούν από την μεταξύ τους αλληλεπίδραση, ώστε να σχετίζονται με τους ανθρώπους στην ζωή τους εκτός ομάδας με τρόπο που να τους ικανοποιεί και να καλύπτει τις ανάγκες τους.\nΗ ένταξη στην ομάδα γίνεται μετά από κοινή συμφωνία θεραπευτή και θεραπευόμενου. Σηματοδοτεί συνήθως τη διάθεση του θεραπευόμενου να συνεχίσει και να εμπλουτίσει τη διαδικασία αλλά και την αίσθηση του θεραπευτή ότι ο θεραπευόμενος/ συμβουλευόμενος, έχει προχωρήσει και είναι έτοιμος για το επόμενο βήμα. Οι λόγοι για την εισαγωγή σε μια ομάδα αυτή είναι σημαντικοί. Ο σημαντικότερος είναι ότι μια ανοιχτή και ετερογενής ομάδα μοιάζει με έναν ασφαλή μικρόκοσμο. Εκεί η θεματολογία διευρύνεται ενώ προσφέρονται και ευκαιρίες να ‘προβάρει’ κανείς καινούριες συμπεριφορές και ρόλους. Μοιάζει η ομάδα με ένα εργαστήριο, όπου οι συνηθισμένες συμπεριφορές και ρόλοι θα αναπαραχθούν, όμως οι αναγκαίες αλλαγές θα εντοπιστούν και βιωματικά θα αλλάξουν στο εδώ και τώρα.\nΣτη θεραπευτική ομάδα κάθε μέλος έχει δικαίωμα να μιλήσει για οποιοδήποτε θέμα το απασχολεί και στο βαθμό και την έκταση που το επιθυμεί. Είναι χρήσιμο για την θεραπευτική διεργασία τα μέλη, με την διευκόλυνση των θεραπευτών, να μοιράζονται τις σκέψεις και τα συναισθήματα που ανακύπτουν μέσα στην θεραπευτική ομάδα, αποφεύγοντας την κριτική και τις συμβουλές προς τα άλλα μέλη. Μία πολύ βασική θεραπευτική διαδικασία της ομάδας είναι το μοίρασμα, ο σχολιασμός και ανάλυση από τα μέλη αυτού του γίνεται στο «εδώ και τώρα» της διεργασίας. Οι θεραπευόμενοι αναστοχαζόμενοι τις αφηγήσεις των άλλων μελών της ομάδας, ωφελούνται από την ομαδική διεργασία ακόμα και όταν οι ίδιοι δεν μιλάνε για το δικό τους πρόβλημα.\nΗ αρχή της εμπιστευτικότητας είναι θεμελιώδης για την λειτουργία της ομάδας. Από την πλευρά των θεραπευτών ισχύουν οι δεσμεύσεις που αφορούν και την ατομική συμβουλευτική / ψυχοθεραπεία (δεοντολογία – κανονισμοί). Τα μέλη της ομάδας αναμένεται να μην μοιράζονται προσωπικές πληροφορίες άλλων μελών με άλλα άτομα ή και μεταξύ τους, εκτός ομάδας. Εάν θέλουν να μοιραστούν με σημαντικούς ανθρώπους τους εκτός ομάδας κάτι από την θεραπευτική διαδικασία θα πρέπει να το κάνουν με τέτοιο τρόπο που να μην διακυβεύεται καθ’ οποιονδήποτε τρόπο το δικαίωμα κάθε μέλους για εχεμύθεια.\nΗ θεραπευτική ομάδα δεν είναι ένας χώρος ανάπτυξης κοινωνικών και φιλικών σχέσεων. Τα μέλη της ομάδας δεν είναι χρήσιμο να αναπτύσσουν μεταξύ τους σχέσεις εκτός ομάδας. Εάν ωστόσο κάτι τέτοιο συμβεί, οφείλουν να το φέρουν για συζήτηση στην ομάδα. Επίσης δεν επιτρέπεται η σύναψη ερωτικών σχέσεων μεταξύ των μελών της ίδιας θεραπευτικής ομάδας\nΓια να ενταχθεί κάποιος/α σε θεραπευτική ομάδας, πρέπει να έχει προηγηθεί μια σειρά από ατομικές συνεδρίες με τον θεραπευτή ώστε να έχει κτιστεί μια ισχυρή θεραπευτική συμμαχία μεταξύ τους.


Γνωρίζουμε τον πολιτισμό μας με το Erasmus + » eκπαιδευτική επίσκεψη του 2ου γυμνασίου κισάμου στην αθήνα στο πλαίσιο του ευρωπαϊκού προγράμματος erasmus+ - Χανιώτικα Νέα\nEκπαιδευτική επίσκεψη του 2ου Γυμνασίου Κισάμου στην Αθήνα στο πλαίσιο του ευρωπαϊκού προγράμματος Erasmus+\nΜέσα από το ευρωπαϊκό πρόγραμμα Erasmus+ “Μit dem interaktiven Kulturkoffer durch Europa reisen – Ταξιδεύοντας στην Ευρώπη με τη διαδραστική βαλίτσα του πολιτισμού” που υλοποιείται στο 2ο Γυμνάσιο Κισάμου για δύο σχολικά έτη, δίνεται η δυνατότητα σε μαθητές και εκπαιδευτικούς να έρθουν σε επαφή με νέους Πολιτισμούς και να γνωρίσουν πολιτιστικά στοιχεία της κάθε χώρας – εταίρου που επισκέπτονται.\nΜε τις εκπαιδευτικές επισκέψεις και τις δράσεις μας, γνωρίσαμε τον πολιτισμό της Ουγγαρίας, της Εσθονίας, της Πολωνίας και της Τουρκίας και μάθαμε να σεβόμαστε την ιστορία, τη θρησκεία και τα ήθη και έθιμα των άλλων χωρών. Ταυτόχρονα όμως είναι πολύ σημαντικό να γνωρίζουμε και να προβάλουμε και τον δικό μας πολιτισμό. Γι’ αυτό τον σκοπό μέλη της ομάδας Εrasmus+ του σχολείου μας ταξίδεψαν το διήμερο 26 – 27 Ιανουαρίου στην πρωτεύουσά μας, την Αθήνα, την πόλη του Πολιτισμού και των Τεχνών.\nΣκοπός του έργου είναι κυρίως η γνωριμία και η αγάπη για τα Μουσεία και για κάθε μορφή Τέχνης. Τις μέρες της παραμονής μας επισκεφτήκαμε την Εθνική Γλυπτοθήκη, όπου είχαμε την ευκαιρία να θαυμάσουμε συλλογές ελληνικής γλυπτικής του 19ου και 20ού αιώνα, μεταξύ άλλων και τη γνωστή “Κοιμωμένη” του Γιαννούλη Χαλεπά. Λόγω ανακαίνισης της Εθνικής Πινακοθήκης και της προσωρινής μη λειτουργίας της, στο δεύτερο κτήριο της Εθνικής Γλυπτοθήκης φιλοξενούνται πολλά σημαντικά έργα μεγάλων Ελλήνων ζωγράφων, όπως του Δομήνικου Θεοτοκόπουλου (El Greco), του Νικολάου Γύζη, του Νίκου Εγγονόπουλου, του Φώτη Κόντογλου, του Γιάννη Τσαρούχη και πολλών άλλων.\nAφού θαυμάσαμε τους πίνακες, παρακολουθήσαμε το βίντεο – αφιέρωμα στον Δομήνικο Θεοτοκόπουλο “Ενα φανταστικό ψηφιακό Μουσείο”, που παρουσιάζονται μνημειακά έργα του El Greco στο φυσικό τους μέγεθος σχολιασμένα και εμψυχωμένα με την πιο σύγχρονη ψηφιακή τεχνολογία.\nΗ επαφή μας με τον αρχαίο ελληνικό πολιτισμό έγινε με την επίσκεψή μας στον αρχαιολογικό χώρο της Ακρόπολης, Μνημείο Παγκόσμιας Πολιτιστικής Κληρονομιάς. Τα Προπύλαια, ο επιβλητικός Παρθενώνας, το Ερέχθειο, το Ωδείο Ηρώδου του Αττικού στέκονταν όλα εκεί για να μας θυμίσουν ότι η Ελλάδα αποτελεί κοιτίδα του Πολιτισμού και της Δημοκρατίας. Κατηφορίζοντας βρεθήκαμε στο Μουσείο της Ακρόπολης, το οποίο μας εντυπωσίασε για τους αρχαιολογικούς θησαυρούς του, αλλά και για τη σύγχρονη αρχιτεκτονική του.\nΠερπατώντας στη γραφική Πλάκα και το Μοναστηράκι ανακαλύψαμε κι άλλες ομορφιές της Αθήνας, συναντώντας στον δρόμο μας αρχαιολογικά μνημεία, αλλά και νεοκλασικά διατηρητέα κτήρια. Το Καλλιμάρμαρο Παναθηναϊκό στάδιο, η Βουλή και το Μνημείο Αγνωστου Στρατιώτη, όπου είδαμε και την αλλαγή φρουράς, ήταν κάποιοι από τους επόμενους σταθμούς μας, ενώ δεν παραλείψαμε να κάνουμε μία σύντομη επίσκεψη σε σταθμό του Μετρό για να βιώσουμε τους γρήγορους και σύγχρονους ρυθμούς της πρωτεύουσας.\nΜία πρωτόγνωρη επίσκεψη ήταν αυτή στο “Εργοστάσιο και Μουσείο Σοκολάτας” ένα μοναδικό θεματικό πάρκο ευρωπαϊκών προδιαγραφών, που είχαμε μια βιωματική διδακτική και γευστική εμπειρία, ανακαλύπτοντας τα μυστικά της σοκολάτας και την ιστορία και τον Πολιτισμό άλλων λαών, όπως των Ινδιάνων.\nΕπίσης ήρθαμε σε επαφή με την Τέχνη του Θεάτρου παρακολουθώντας στο Μέγαρο Μουσικής τη θεατρική παράσταση “Ο γύρος του κόσμου σε 80 ημέρες”, βασισμένη στο ομώνυμο βιβλίο του Ιουλίου Βερν.\nΓνωρίσαμε την ιστορία του πλούσιου Φιλέα Φογκ που μας ταξίδεψε σε πολλά μέρη του κόσμου με όλα τα μεταφορικά μέσα εκείνης της εποχής και ζήσαμε μαζί του τις περιπέτειές του. Στο τέλος είδαμε ποιος είναι πραγματικά πιο πλούσιος… Σίγουρα κάποιος με πολλές εμπειρίες και ανθρώπους που τον αγαπούν! Όπως “πλούσιοι” για τον ίδιο λόγο γινόμαστε κι εμείς «ταξιδεύοντας στην Ευρώπη με το Erasmus+ και τη βαλίτσα του πολιτισμού». Και το ταξίδι μας με το Εrasmus+ συνεχίζεται….\n* εκπαιδευτικός Γερμανικής Γλώσσας, Συντονίστρια Erasmus+\n18 Φεβρουαρίου 2016 9:59 πμ


Περιληπτικά, περί τίνος πρόκειται?\nΤι είναι το Πρόγραμμα «Ποδαράκια - Παπουτσάκια» ?\nΠοιος είναι ο βασικός στόχος της έρευνας;\nΠοιος χρηματοδοτεί το Πρόγραμμα «Ποδαράκια - Παπουτσάκια» ?\nΠώς μπορούμε να είμαστε σίγουροι ότι οι πληροφορίες που παρέχονται εδώ είναι έγκυρες ?\nΣε τι διαφέρει η μέτρηση που παρέχεται από το πρόγραμμα "Ποδαράκια - Παπουτσάκια" με αυτήν που γίνεται κλασικά σε καταστήματα πώλησης υποδημάτων;\nΠοια είναι η διαφορά ποδομέτρησης που προσφέρουμε εμείς από εκείνη που γίνεται σε καταστήματα πόλησης υποδημάτων\nΠού μπορούμε να ελέγξουμε αν τα παπούτσια των παιδιών μας εφαρμόζουν σωστά?\nΠόσο διαρκεί η μέτρηση?\nΧρειάζεται κάποια προετοιμασία για την μέτρηση?\nΤι πρέπει να προσέξω για να λάβει μέρος το παιδί μου σε μέτρηση?\nΠοιος είναι υπεύθυνος για τις μετρήσεις?\nΠαιδικά παπούτσια σε ακατάλληλο μέγεθος\nΑν το παιδί μου φόραγε παπούτσια που δε του κάνουν, τότε δε θα διαμαρτυρόταν?\nΠώς γίνεται τα παιδιά να φοράνε παπούτσια ως και 3 ή 4 νούμερα πιο μικρά από τα πόδια τους χωρίς να πονάνε καθόλου?\nΣε ποσοστό 98%, τα παιδιά γεννιούνται με ποδαράκια υγιέστατα, όμως μόνο το 40% των ενηλίκων καταφέρνει να διατηρήσει τα πόδια του υγιή, το υπόλοιπο 60% υποφέρει από προβλήματα υγείας που σχετίζονται με τα πόδια!\nΓιατί άραγε? Από όλο και περισσότερες μελέτες και έρευνες προκύπτει ότι μέχρι και τα 4 στα 5 παιδιά στην Ευρώπη φοράνε παπούτσια σε άκρως ακατάλληλο μέγεθος! Χωρίς τα παιδιά να νοιώθουν την παραμικρή ενόχληση και - κατά συνέπεια - χωρίς οι γονείς να έχουν τη παραμικρή υποψία!\nΚύριος στόχος του προγράμματος «Ποδαράκια - Παπουτσάκια» είναι μια αποτελεσματική πρόληψη ώστε να εξασφαλιστεί η υγιή ανάπτυξη στα τόσο εύπλαστα ποδαράκια των παιδιών έτσι ώστε να παραμείνουν υγιή για μια ζωή. Το μέσο, αφ ενός μεν, είναι η ενημέρωση και ευαισθητοποίηση των παιδιών και γονέων γύρο από αυτό το θέμα (όπως γίνεται ήδη και σε άλλες χώρες της Ευρώπης), αφ εταίρου δε η υποστήριξη των κλάδων που επηρεάζουν την ανάπτυξη των παιδιών μας όπως Παιδίατροι, Παιδαγωγοί και Προπονητές Φυσικής Αγωγής, Πωλητές Παιδικού Υποδήματος και άλλους σχετικούς παράγοντες.\nΤο πρόγραμμα «Ποδαράκια - Παπουτσάκια» είναι ένα πρόγραμμά έρευνας, ενημέρωσης και πρόληψης γύρο από το θέμα της σωστής εφαρμογής του παιδικού υποδήματος και με κύριο στόχο να παραμείνουν τα παιδιά μας υγιή.\nΝα τεκμηριώσουμε την φύση και έκταση του προβλήματος στην Ελλάδα όπως γίνεται και σε άλλες χώρες της Ευρώπης και να αναπτύξουμε ένα σχέδιο δράσης με λύσεις προσαρμοσμένες για τις ιδιαιτερότητες που επικρατούν στην Ελλάδα.\nΤο Πρόγραμμα «Ποδαράκια - Παπουτσάκια» είναι μια μη-κερδοσκοπική πρωτοβουλία από επιστήμονες διαφόρων ειδικοτήτων (εξειδικευμένοι τεχνικοί, ιατροί, εμβιομηχανικοί, φυσιοθεραπευτές, κλπ) αλλά και ιδιώτες (καθηγητές φυσικής αγωγής, δάσκαλοι, γονείς, παιδιά) οι οποίοι όλοι μαζί συμβάλουν στον κοινό σκοπό εθελοντικά και άνευ χρηματικών αποδοχών.\nPaste answer here...\nΔιοργάνωση Μετρήσεων για τα Πόδια και τα Παπούτσια\nΗ διαφορά είναι τεράστιας σημασίας! Στα καταστήματα δεν χρησιμοποιούν ενιαίο σύστημα μέτρησης ποδιού-υποδήματος αλλά μετράνε μόνο το πόδι. Όμως, τα περισσότερα παιδικά παπούτσια ( >90% !!) δεν έχουν το μέγεθος που αναγράφεται από τους κατασκευαστές επάνω στο προϊόν αλλά συνήθως είναι κατά πολύ μικρότερα!\nΕπίσης, για το ίδιο μέγεθος παπουτσιού, ο κάθε κατασκευαστής δηλώνει διαφορετικό νούμερο στο δικό του προϊόν. Οπότε, τι νόημα έχει να ξέρουμε τι νούμερο έχουν τα πόδια, όταν τα παπούτσια γράφουν άλλα αντί άλλων!\nΚατά συνέπεια, η μέτρηση όπως γίνεται στα καταστήματα, (που περιορίζεται μόνο στα πόδια και δεν συμπεριλαμβάνει και μέτρηση για τη διαπίστωση του πραγματικού μεγέθους των παπουτσιών) είναι άκρος παραπλανητική τόσο για τον καταναλωτή όσο και για την υγεία του παιδιού.\nΩς αποτέλεσμα, τις περισσότερες φορές, το παιδί φεύγει από το κατάστημα με καινούρια παπούτσια τα οποία είναι ήδη 1-2 νούμερα πιο μικρά απ΄ ό,τι είναι τα πόδια του, ενώ ταυτόχρονα ο γονέας μένει καθησυχασμένος, αφού έχει δει με τα μάτια του τα - έστω και παραπλανητικά - αποτελέσματα της υποτιθέμενης "ποδομέτρησης" !\nΚάντε κλικ στο μενού "Μετρήσεις" για να δείτε που έχουν προγραμματιστεί να γίνουν μετρήσεις για τα ποδαράκια και τα παπουτσάκια των παιδιών.\nΠού και πότε γίνεται μέτρηση?\nΚάντε κλικ στο μενού "Ημερομηνίες Μέτρησης" για να δείτε πότε έχουν προγραμματιστεί να γίνουν μετρήσεις για τα ποδαράκια και τα παπουτσάκια των παιδιών.\nΠερίπου 5 με 10 λεπτά για κάθε παιδί.\nΝαι, μια προετοιμασία που τα παιδιά λατρεύουν! Όταν τα παιδιά φοράνε παπούτσια υπερβολικά στενά, τα πόδια τους έχουν υποστεί πιέσεις που επηρεάσουν τον όγκο και το μέγεθος των ποδιών.\nΓια να έχουμε σωστό αποτέλεσμα στις μετρήσεις, πρέπει πρώτα να δώσουμε την ευκαιρία να ξεπρηστούν τα πόδια και να επανακτήσουν το φυσιολογικό τους όγκο. Αυτό επιτυγχάνεται με κινητικό παιχνίδι χωρίς παπούτσια για περίπου 20 - 30 λεπτά. Εναλλακτικά, εάν δεν\nυπάρχει η άνεση χρόνου ή/και χώρου, τότε μπορούμε να πετύχουμε το ίδιο και ίσως και καλύτερο\nαποτέλεσμα με ελαφριά μάλαξη για 5 - 10 λεπτά η οποία δεν ξεμουδιάζει μόνο τα πόδια\nκαι τις γάμπες αλλά είναι και μια εξαιρετικά ευχάριστη αίσθηση που την λατρεύουν\nΤο παιδί πατάει για μερικά δευτερόλεπτα επάνω στην επιφάνεια του ψηφιακού συστήματος ποδομέτρησης. Επίσης, το παιδί στέκεται επάνω σε μια κόλα χαρτιού όπου σχεδιάζουμε το περίγραμμα των ποδιών του. Μετά γίνεται η μέτρηση των παπουτσιών για να διαπιστώσουμε το πραγματικό τους μέγεθος και να συγκρίνουμε με το μέγεθος των ποδιών.\nΜετά την ανάλυση, τα αποτελέσματα τυπώνονται στο βιβλιάριο / ημερολόγιο ποδομέτρησης του παιδιού.\nΤο παιδί να φοράει κάλτσες και όχι καλσόν! Επίσης να φοράει κλειστά ή αθλητικά παπούτσια (δηλαδή όχι σαγιονάρες, όχι παντόφλες και όχι σανδάλια!).\nΓια παιδάκια κάτω από 4 ετών, να τα προετοιμάσετε με μικρά παραμυθάκια ή μικρές ιστορίες για να καταλάβουν ότι η μέτρηση δεν είναι επώδυνη.\nΕπίσης, τα παιδιά να φέρουν μαζί τους όσο το δυνατών περισσότερα από τα παλαιότερα τους παπούτσια, ακόμα και αν δε τα φοράνε πια διότι ενδέχεται να ελεγχθεί η φθορά στο πάτο των υποδημάτων. (Η μη-ομοιόμορφη φθορά π.χ. στο τακούνι συχνά αποτελεί ένδειξη κάποιου προβλήματος στα κάτω άκρα το οποίο επηρεάζει αρνητικά τη βάδιση).\nΣΗΜΑΝΤΙΚΟ: Για παιδιά που επιθυμούν να λάβουν μέρος σε εκδήλωση ποδομέτρησης που προσφέρεται από τρίτο φορέα (όπως π.χ. από Δήμους, Σχολεία, Αθλητικούς Οργανισμούς κλπ.) απαιτείται η συμπλήρωση και υπογραφή σχετικής αίτησης / έγκρισης από τους γονείς-κηδεμόνες του παιδιού και η οποία πρέπει να επιστραφεί εγκαίρως στο δάσκαλο που σας την έδωσε..\nΆντώνης (Τόνυ) Χαϊσελμπεκ (Anton Haselbeck) ονομάζεται ο επίμονος έλληνο-γερμανός ερευνητής που μπορεί να θεωρηθεί αυθεντία στην Ευρώπη σε θέματα παιδικού ποδιού και υποδήματος. Ο ειδικός στην ανάπτυξη ιατρικών εφαρμογών έπρεπε να μελετήσει εκατοντάδες ποδαράκια και παπουτσάκια σε Ευρώπη, Αμερική και Ασία, για να δημιουργήσει το πρώτο σύστημα ψηφιακής μέτρησης για τα πόδια ΚΑΙ τα παπούτσια. Τη πολύτιμή εμπειρία και συμβουλή του εμπιστεύονται ιατροί, φυσιοθεραπευτές, προπονητές , οι γονείς και τα παιδιά.\nΑν το παιδί μου φόραγε παπούτσια που δεν του κάνουν, τότε δεν θα διαμαρτυρόταν?\nΌχι! Σε αντίθεση με τα πόδια των ενηλίκων, τα οστά και οι αρθρώσεις στα παιδικά πόδια είναι εξαιρετικά εύπλαστα και έτσι τα πόδια χωράνε με άνεση ακόμα και σε υπερβολικά στενά παπούτσια, και μάλιστα χωρίς το παιδί να νοιώθει την παραμικρή ενόχληση!\nΠώς γίνεται τα παιδιά να φοράνε παπούτσια ως και 3,4 ή ακόμα και 5 νούμερα πιο μικρά από τα πόδια τους χωρίς να πονάνε καθόλου?\nΕπειδή η οστεοποίηση στο παιδικό πόδι δεν έχει ολοκληρωθεί ακόμα. Το παιδικό πόδι, αντί για ανθεκτικά οστά (κόκαλα) όπως έχουν οι ενήλικες, περιέχει χόνδρους με οστόδες πυρήνες, οι οποίοι χρειάζονται ως και 20 χρόνια για να μετατραπούν εντελώς από χόνδρο σε οστό (οστεοποίηση). Έτσι, τα παιδικά πόδια είναι πολύ μαλακά και χωράνε με άνεση σε παπούτσια με υπερβολικά μικρό μέγεθος.